Vakabulai na Cauravou e Curumi Timoni | Bula i Jisu\nVakabula o Jisu na Cauravou e Curumi Timoni\nMACIU 17:14-20 MARIKA 9:14-29 LUKE 9:37-43\nBIBI ME KAUKAUA NA VAKABAUTA\nNi ratou siro mai na ulunivanua o Jisu, Pita, Jemesa, kei Joni, eratou sotava sara e dua na ilala levu. Era wavoliti ratou na tisaipeli na vunivola ra qai veiba tiko kei ratou. Era marau vakalevu na lewenivanua nira raici Jisu, era mani cici yani mera kidavaki koya. E taroga sara o Jisu: “Na cava oni veiba tiko kina kei ratou?”—Marika 9:16.\nE torovi Jisu yani e dua na tagane, e tekiduru qai kaya: “Qasenivuli, au kauta mai vei kemuni na luvequ tagane ni curumi koya tiko e dua na yalo velavela e galu. Ena gauna e curumi koya kina, e bitalaki koya ina qele, e vuso na gusuna qai dau katibati, oti sa qai malumalumu tu yani. Au kerei ratou nomuni tisaipeli me ratou vakasava na timoni, ia eratou sega ni rawata.”—Marika 9:17, 18.\nEra rairai vakalewai ratou na tisaipeli na vunivola qai vakasewasewani ratou ni guce nodratou sasaga me ratou vakabula na cauravou. E sega ni vosa vua na tama e rarawa tu o Jisu, ia e kaya vei ira na ilala levu: “Isa na itabatamata sega ni vakabauta qai yalovakatani, me vakacava na dede ni noqu tiko vata kei kemuni? Me vakacava na dede ni noqu vosoti kemuni?” E vagolei sara tiko ga vei ira na vunivola na ivakasala qori, era dau vakatubuca vei ratou nona tisaipeli ni dau yali. Sa qai vuki vua na tama e rarawa tu, e kaya: “Kauti koya mai vei au.”—Maciu 17:17.\nNi volekati Jisu yani na cauravou, e cuquraki koya ina qele na timoni e curumi koya tu, e bitabitalaki koya, qai vuso na gusuna ni veiqiqiyaki voli. E taroga o Jisu: “Sa dede na kena yacovi koya tiko na ka qo?” E sauma o tama: “Io, tekivu ga ni se gone, e dau kolotaki koya vakalevu ina bukawaqa kei na wai me vakamatei koya.” E vakamamasu na tamai cauravou: “Ke oni rawa ni cakava kina e dua na ka, ni lomani keirau, ni vukei keirau.”—Marika 9:21, 22.\nNi ratou sega ni vakabulai cauravou rawa na tisaipeli i Jisu, sa vaqara eso tale na sala o tama me bula kina o luvena. E vakayaloqaqataki koya o Jisu ni kaya: “O taroga tiko ‘Ke oni rawa ni cakava’? E sega ni dua na ka e dredre vei koya e vakabauta.” E kacivaka yani ena gauna vata ya na tamanigone: “Au vakabauta! Yalovinaka ni vukei au meu vaqaqacotaka tale noqu vakabauta!”—Marika 9:23, 24.\nE raica o Jisu nira sa tabili yani vua na ilala levu. Nira rai kece tu, sa qai vunauca na yalovelavela: “O iko yalo velavela galu qai didivara, au vakaroti iko mo biuti koya, kua tale ni lesu vua!” Oti nona qoqolou kei na nona cuquraki koya tale vakavica, e lako tani vua na timoni, sa qai davo cibaciba tu o gonetagane. Nira raica qori, era kaya e levu: “Sa mate!” (Marika 9:25, 26) Ia e taura na ligana o Jisu qai vakaduri koya, e “bula na gone ena gauna vata ya.” (Maciu 17:18) Era kurabuitaka sara ga na lewenivanua na ka e cakava o Jisu.\nNi talai ratou e liu na tisaipeli o Jisu me ratou lai vunau, eratou rawa ni vakasava na timoni. Qo ni ratou sa tiko ga vakataki ratou ena dua na vale, eratou tarogi Jisu sara: “Na cava keitou sega ni vakasava rawa kina na timoni ya?” E vakamacalataka o Jisu ni lailai nodratou vakabauta, e kaya: “Na masu ga ena vakasavi rawa kina na timoni va ya.” (Marika 9:28, 29) E bibi me kaukaua na vakabauta, me masuti tale ga na kaukaua ni Kalou me vakasavi kina na timoni.\nE tinia o Jisu: “Au tukuna vakadodonu vei kemudou, ke vaka mada ga na levu ni sore ni musita na nomudou vakabauta, dou rawa ni kaya ina ulunivanua qo, ‘Toki i kea,’ ena toki dina. Sega ni dua na ka ena dredre vei kemudou.” (Maciu 17:20) E vakasakiti dina na ka e rawa ni cakava na vakabauta!\nNa ituvaki dredre e dau vakataotaka na noda qaravi Jiova ena rairai vaka e dua na ulunivanua, e sega ni taqei se wali rawa. Ia eda rawa ni vosota na ituvaki dredre va qori ke tiko vei keda na vakabauta.\nNa ituvaki cava e sotava o Jisu ni lesu mai na Ulunivanua?\nNa cava eratou sega ni vakasava rawa kina na tisaipeli na timoni?\niMeli iMeli Vakabula o Jisu na Cauravou e Curumi Timoni\njy wase 61 t. 146-147


Na Yalo Tabu ga e Vakadeitaka e Lomada (Roma 8:16) | Vulici\n“Na yalo tabu ga e vakadeitaka e lomada nida luve ni Kalou.”—ROMA 8:16.\nSERE: 109, 108\nE YAGA VAKACAVA NA TIKINIVOLATABU QO MEDA KILA KINA NONA LUMUTI E DUA?\n2 Kor. 1:21, 22; 2 Pita 1:10, 11\nRoma 8:15, 16; 1 Joni 2:20, 27\n1-3. Na cava e siga namaki kina na Penitiko? E vakayacori vakacava kina na ka e parofisaitaki ena iVolatabu? (Raica na imatai ni iyaloyalo.)\nERA maqusa na lewe i Jerusalemi ena siga ni Penitiko 33 G.V. Qo na mataka ni Sigatabu rauta na ciwa na kaloko. E siga ni soqo, e gauna tale ga ni vakacegu. Sa cabori oti na isoro e dau cabori e veimataka ena valenisoro. Era nanamaki ni vakarautaka tiko na bete levu na isoro yalovaki, ya e rua na ibuli madrai. (Vunau 23:15-20) Na isoro qo e dusia ni sa tekivu na gauna ni tamusuki witi.\n2 Ni yaco tiko na ka kece qo ena valenisoro, e vakarau yaco e dua na ka vakasakiti. Ena sega ni yaco ena valenisoro, ia ena yaco ena dua na rumu ni vale e cake ena lomanikoro. Era soqoni tiko e rauta ni 120 na lotu vaKarisito, era “masu tiko ga.” (Caka. 1:13-15) Na ka ena qai yacovi ira e veisemati kei na ka e dau vakayacora na bete levu ena gauna kece ni Penitiko. E vakayacori tale ga kina na ka e parofisaitaka na parofita o Joeli rauta ni 800 na yabaki ni bera na siga ya. (Joeli 2:28-32; Caka. 2:16-21) E vakacava mada na bibi ni ka e vakarau yaco?\n3 Wilika Cakacaka 2:2-4. E sobuti ira na lotu vaKarisito era soqoni tiko ena rumu ni vale e cake na yalo tabu. (Caka. 1:8) Era tekivu parofisai, se tukuna na ka vakatubuqoroqoro era raica se rogoca. Era tabili mai e dua na ilala levu e qai vakamacalataka na yapositolo o Pita na ibalebale ni ka e yaco. E tukuna vei ira: “Ni veivutuni, ni papitaiso kece ena yaca i Jisu Karisito me vosoti kina nomuni valavala ca, ena qai soli vei kemuni na iloloma soli wale, na yalo tabu.” Rauta ni 3,000 era ciqoma na veisureti ena siga ya era papitaiso, e sobuti ira tale ga na yalo tabu.—Caka. 2:37, 38, 41.\n4. (a) Na cava meda kauaitaka kina na ka e yaco ena Penitiko? (b) Cava tale ga e rairai yaco ena siga vata qori ena vica na yabaki sa sivi? (Raica na ikuri ni ivakamacala.)\n4 Na cava e bibi kina na Penitiko 33 G.V.? Na vuna ni vakayacora sara ga kina na Bete Levu o Jisu Karisito na ivakarau sa muri tiko mai.  Na siga ya e dau cabora vei Jiova na bete levu e rua na ibuli madrai vakaleveni, qo e dusi ira na tisaipeli era lumuti mera luve ni Kalou. Qo gona o ira na “isevu” mera lai bula i lomalagi, mera veiliutaki ena Matanitu ni Kalou ena vakalougatataki ira na kawatamata talairawarawa. (Jeme. 1:18; 1 Pita 2:9) E yaga dina vei keda kece na ka e vakayacori ena siga ni Penitiko, se mani noda inuinui na bula i lomalagi se parataisi e vuravura!\n5. Eda kila vakacava ni duidui na sala era lumuti kina na lotu vaKarisito?\n5 Ke o dua tale ga na tisaipeli e toka e buradelamu na ka e vaka na yameyame ni buka, o na sega vakadua ni guilecava na siga qori. O na sega ni lomatarotarotaka ni o sa lumuti ena yalo tabu, vakabibi ke soli tale ga vei iko na isolisoli ni duivosavosa. (Caka. 2:6-12) Vakacava e tautauvata na sala era lumuti kina na lotu vaKarisito kei ira na le 120 na tisaipeli? Sega. Kena ivakaraitaki, o ira na tiko e Jerusalemi era qai lumuti ena gauna era papitaiso kina. (Caka. 2:38) E sega ni mai toka e buradeladra na ka e vaka na yameyame ni buka. Eso tale na lotu vaKarisito era lumuti ni sa oti toka nodra papitaiso, me vakataki ira mai Samaria. (Caka. 8:14-17) Ia e duatani vakalailai o Konilio kei ratou na nona vuvale, ratou lumuti rawa ena yalo tabu qai papitaiso.—Caka. 10:44-48.\n6. Na cava e soli vei ira kece na lumuti, e yaga vakacava?\n6 E sega gona ni tautauvata na sala era lumuti kina. Eso era liaca totolo na nodra kacivi, eso tale era qai liaca vakamalua. Ia se mani sala cava era lumuti kina, e vakamacalataka na yapositolo o Paula na ka ena yacovi ira: “Ena vukuna oni dregati kina ena yalo tabu e yalataki tu mai ni oni vakabauti koya. Na yalo tabu e ivakadei ni noda ivotavota.” (Efeso 1:13, 14) Na sala vakatubuqoroqoro e cakacaka kina na yalo tabu e vaka na ivakadei ni ka ena qai yaco mai. Qori sara ga ena vakadeitaka kina e lomana na lotu vaKarisito ni dua na lumuti.—Wilika 2 Korinica 1:21, 22; 5:5.\n7. Na cava mera cakava yadua na lotu vaKarisito lumuti mera rawata kina nodra icovi?\n7 Vakacava, sa na rawata sara ga nona inuinui vakalomalagi o koya e soli vua na ivakadei qo? Sega. E vakadeitaka ga ni sureti. Ia me rawata nona icovi ni bula i lomalagi, ena vakatau ena nona yalodina ena veikacivi qori. Qo na ka e vakamacalataka o Pita: “Raveitacini, moni saga vagumatua moni yalodina, moni okati tiko ga kina kei ira e kaciva qai digitaka na Kalou, ke oni vakayacora tiko ga na ka kece qo, oni na sega vakadua ni bale. Io ena nomuni vakayacora qori, oni na qai vakalougatataki vakalevu, oni na vakadonui moni curu ina Matanitu tawamudu ni noda Turaga kei na iVakabula o Jisu Karisito.” (2 Pita 1:10, 11) Kena ibalebale gona, mera saga yadua na lotu vaKarisito lumuti mera yalodina. Ke sega ni yalodina ena tawayaga na nona kacivi se sureti.—Iper. 3:1; Vkta. 2:10.\nE KILA VAKACAVA E DUA NI LUMUTI?\n8, 9. (a) Na cava e dredre kina mera kila e levu na veilumuti? (b) Ena kila vakacava e dua ni sureti ina bula i lomalagi?\n8 Levu na tamata ni Kalou ena gauna qo e dredre mera kila na ka e yaco ni lumuti e dua. E dua dina na ka vou. Ni inaki taumada ni Kalou meda bula tawamudu e vuravura na kawatamata. (Vkte. 1:28; Same 37:29) E ka vou nodra digitaki eso mera lai bula i lomalagi mera veiliutaki vakatui, mera bete tale ga. Qo e dua na ituvatuva talei. Na veikacivi qo e veisautaka vakadua na nodra vakasama, rai, kei na nodra inuinui.—Wilika Efeso 1:18.\n9 Ia ena kila vakacava e dua ni kacivi me lai bula i lomalagi? E laurai na kena isau ena ka e vakamacalataka o Paula vei ira na tacina lumuti mai Roma, era ‘kacivi mera yalosavasava.’ E kaya: “Oni sega ni rawata na yalo ni veivakabobulataki moni rere kina, ia oni rawata na yalo tabu moni ciqomi kina moni luvena, e vakavuna tale ga na yalo tabu ni Kalou meda kacivaka: ‘Apa, Tamada!’ Na yalo tabu ga e vakadeitaka e lomada nida luve ni Kalou.” (Roma 1:7; 8:15, 16) Kena ibalebale, ena vuku ni yalo tabu e vakamatatataka na Kalou vei koya e lumuti ni sureti me veiliutaki ena nona Matanitu.—1 Ces. 2:12.\n10. Ni tukuni ena 1 Joni 2:27 ni sega ni gadrevi me dua e vakavulici ira na lumuti, na cava na kena ibalebale?\n10 E sega ni vinakati me dua tale na ivakadinadina me vakadeitaka nira sa lumuti. O Jiova ga e vakadeitaka qori ena nodra vakasama kei na lomadra. E vakamacalataki ira na lotu vaKarisito qori na yapositolo o Joni: “E lumuti kemuni o koya na yalosavasava, oni kila kece na ka dina.” E tukuna tale: “Vei kemuni, sa digitaki kemuni na Kalou ena nona kaukaua, ni tiko ga vei kemuni na kaukaua qori, e sega ni gadrevi me dua e vakavulici kemuni. Na nona veidigitaki e dina, e sega ni lasu, e vakavulica tale ga vei kemuni na ka kece moni duavata tiko ga kina kei koya.” (1 Joni 2:20, 27) Me vakataki keda ga, e bibi mera vakavulici tale ga na lumuti qo. Ia ena sega ni dua tale me vakadeitaka nodra lumuti. E vakadeitaka vei ira o Jiova, e kaukaua duadua ena lomalagi kei na vuravura!\n11, 12. Na cava ena rairai veinanuyaka e dua na lumuti lotu vaKarisito, ia na cava e matata vua?\n11 Ni lumuti ena yalo tabu e dua na lotu vaKarisito, ena vakila na veisau. E tukuna o Jisu na veisau qo me “sucu tale,” se sucu mai cake.  (Joni 3:3, 5) E tomana: “Mo kua ni kurabui niu kaya, e dodonu moni sucu tale. E liwa na cagi ena vanua ga e via liwa kina, o na rogoca na kena rorogo, ia o sega ni kila se liwa mai vei se na vanua e liwa kina. E vaka tale ga kina o ira kece era sucu ena yalo tabu.” (Joni 3:7, 8) E macala gona ni dredre me vakamacalataki na veikacivi vua e dua e sega ni lumuti.\n12 Era na rairai veinanuyaka o ira na sureti: ‘Na cava mada au digitaki kina? Cava e sega ni digitaki kina e dua tale?’ Era na rairai taroga ke ganita mera kacivi. Ia na ka ga e matata vei ira nira sureti. Dua na ka na nodra marau kei na vakavinavinaka. Qori tale ga na ka e vakila o Pita ni uqeti me vola: “Me vakacaucautaki na Kalou, na Tama ni noda Turaga o Jisu Karisito, ni a vakasucumi keda vou ena dua na inuinui e dei me salavata kei na nona loloma levu, ni vakaturi Jisu Karisito mai na mate, moni taukena kina e dua na ivotavota e sega ni rusa rawa, e sega ni duka, e sega tale ga ni seavu rawa. E maroroi tu mai lomalagi me nomuni.” (1 Pita 1:3, 4) Nira wilika qo na lumuti, era kila vakamatata ni vosa tiko vei ira na Tamadra vakalomalagi.\n13. E veisau vakacava nona rai o koya e lumuti? Cava e vu ni veisau?\n13 Ni bera ni sureti ira o Jiova mera bula i lomalagi, era vakamareqeta nodra inuinui ni bula e vuravura. Era vakanamata ina gauna me vakasavasavataka kina o Jiova na vuravura. De ra raitayaloyalotaka mera marautaki ira na wekadra era vakaturi. Era vakanamata mera tawana na vale era tara ra qai kania na vuata era tea. (Aisea 65:21-23) Na cava e veisau kina nodra rai? Vakacava, era sega ni lomavakacegu ena inuinui qori? Se ra yalolailai se rarawa? E sega ni vu ni nodra veisau nira oca se vucesa ena bula e vuravura; se ra vinakata mera kila na bula mai lomalagi. E vu ga ni nodra veisau ni kacivi ira na yalo tabu se sureti ira, e veisautaka tale ga na nodra rai kei na inuinui.\n14. Era raica vakacava na lumuti na nodra bula e vuravura?\n14 Kena ibalebale qo nira vinakata na lumuti mera mate? E uqeti o Paula me vola na kena isau: “O koya gona, o keda eda tokara tiko na valelaca qo eda vutugu, eda oca, nida sega ni via luvata laivi, eda vinakata ga meda tokara na kena tale adua, me sosomitaki kina na ka e matemate rawarawa ena bula.” (2 Kor. 5:4) Era marautaka na bula na lumuti, era sega ni via mate. Era vinakata mera qaravi Jiova ena veisiga kei ira na wekadra se itokani. Ia se mani cava era cakava, era na sega ni guilecava na nodra inuinui totoka sa tu e matadra.—1 Kor. 15:53; 2 Pita 1:4; 1 Joni 3:2, 3; Vkta. 20:6.\nO SURETI TALE GA?\n15. Na cava eso na ka ena nanuma kina e dua ni lumuti ena yalo tabu?\n15 O na rairai veinanuyaka ke o sureti tale ga. Qo e vica na taro mo vakasamataka vakatitobu ke o nanuma ni o sureti. Vakacava o dau guta vakalevu na cakacaka vakaitalatala? O gonevuli gugumatua ni iVolatabu, mo vakelia na ‘veika titobu ni Kalou’? (1 Kor. 2:10) E vakalougatataka o Jiova nomu cakacaka vakaitalatala? O dau guta mo vakayacora na lomana? O kila ni nomu itavi mo vukea eso mera qaravi Jiova? O sa vakadinadinataka ni dau vukei iko o Jiova? Ke o vakaiotaka, kena ibalebale ni nomu inuinui na bula i lomalagi? Sega. Na vuna? Eda dau vakila kece qori na tamata ni Kalou, se da lumuti se sega. E tautauvata ga na veiuqeti ni yalo tabu vei keda kece, se mani cava na noda inuinui. Ia ke o lomatarotarotaka nomu inuinui na bula i lomalagi, kena ibalebale ga ni o sega ni sureti. O ira na kacivi era sega tale ni lomatarotaro! Era kila nira kacivi!\n16. Eda kila vakacava nira sega ni sureti ina bula i lomalagi o ira kece e uqeti ira na yalo tabu?\n16 Eda wilika ena iVolatabu na nodra ivakaraitaki e levu na tamata vakabauta ni Kalou e uqeti ira na yalo tabu, ia era sega ni nuitaka na bula i lomalagi. E dua vei ira o Joni na Dauveipapitaisotaki. E vakacaucautaki koya vakalevu o Jisu, ia e kaya ni na sega ni lai veiliutaki ena Matanitu vakalomalagi. (Maciu 11:10, 11) O Tevita tale ga e vakaukauataki koya na yalo tabu. (1 Sam. 16:13) E veiwekani voleka kei Jiova, e uqeti tale ga me vola e vica na ivola ena iVolatabu. (Mari. 12:36) Ia e kaya o Pita ena siga ni Penitiko me baleti Tevita, ni “sega ni lako cake i lomalagi.” (Caka. 2:34) Eda raica ni uqeti ira qori na yalo tabu, e sega ga ni vakadeitaka nira digitaki mera lai bula i lomalagi. Sega ni dusia qori nira tawayaga se tawayalodina. Ia ena vakaturi ira o Jiova mera bula ena parataisi e vuravura.—Joni 5:28, 29; Caka. 24:15.\n17, 18. (a) Na cava era nuitaka e levu na tamata ni Kalou nikua? (b) Na taro cava ena veivosakitaki ena ulutaga tarava?\n17 Dua na iwiliwili levu ni tamata i Jiova era sega ni nuitaka na bula i lomalagi. E tautauvata na nodra inuinui kei Tevita, Joni na Dauveipapitaisotaki, kei ira na tagane kei na yalewa yalodina ena gauna makawa. Me vakataki Eparama, era vakanamata mera vakarurugi ena veiliutaki ni Matanitu ni Kalou. (Iper. 11:10) Dua ga na iwase lailai ni lumuti era se vo tiko e vuravura ena gauna ni icavacava qo. (Vkta. 12:17) Kena ibalebale nira sa tiko mai lomalagi e dua na iwiliwili levu ni 144,000 era mate ena yalodina.\n18 Ni dua e tukuna ni nona inuinui na bula i lomalagi, na cava meda cakava o keda na nuitaka na bula e vuravura? Na cava mo cakava ni dua ena nomu ivavakoso e vakayagataka na madrai kei na waini ena iVakayakavi ni Turaga? Vakacava, e dodonu mo kauaitaka na tubu ni kedra iwiliwili? Ena qai saumi na taro qori ena ulutaga e tarava.\n^  (parakaravu 4) Rairai veidonui na Penitiko kei na gauna e soli kina na Lawa e Saineai. (Lako 19:1) Ke dina qori, e lesi o Mosese me mata ni veiyalayalati ni Lawa vei ira na Isireli ena siga qori, o Jisu Karisito tale ga e tauyavutaka e dua na matanitu vou na Isireli vakayalo ena veiyalayalati vou ena siga vata qori.\n^  (parakaravu 11) Raica Na Vale ni Vakatawa, Epereli 1, 2009, t. 3-11 ena ikuri ni ivakamacala me baleta na sucu tale.\niMeli iMeli Na Yalo Tabu ga e Vakadeitaka e Lomada


iTekitekivu ni Vakawati kei na Kena iNaki | Vulici\n“E qai kaya na Kalou o Jiova: ‘E sega ni vinaka vua na tagane me tiko taudua. Au na vakarautaka e dua na nona ivukevuke.’”—VKTE. 2:18.\nSERE: 36, 11\nNa cava eda tukuna kina ni isolisoli ni Kalou na vakawati?\nNa cava o rawa ni vakamacalataka me baleta na vakawati mai na gauna i Atama ina gauna i Jisu?\nNa cava ena vukea e dua na lotu vaKarisito me vakatulewataka me vakawati se sega?\n1, 2. (a) A tauyavu vakacava na vakawati? (b) Na cava erau rairai vakadeitaka na imatai ni veiwatini me baleta na vakawati? (Raica na imatai ni iyaloyalo.)\nNA VAKAWATI e tiki ni noda bula. Nida dikeva na imatai ni vakawati kei na inaki a tauyavutaki kina, ena donu noda rai, eda na raica tale ga vakabibi. Ni buli Atama oti ga na Kalou, a lesi sara me vakayacani ira na manumanu. Ia e “sega ga na nona ivukevuke na tagane me kena isa vinaka.” E mani vakavuna na Kalou me mocelutu o Atama, e ucuna mai e dua na suinisarisarina, e bulia kina na yalewa qai kauti koya vei tagane. (Wilika Vakatekivu 2:20-24.) Io, e tauyavutaka na Kalou na vakawati.\n2 E tukuna o Jisu ni cavuta o Jiova na vosa qo: “Ena biuti tamana kei tinana o tagane me kabiti watina me rau sa lewe dua ga.” (Maciu 19:4, 5) Nona vakayagataka o Jiova na suinisarisari i Atama me bulia na imatai ni yalewa, e rairai vakadeitaka vei rau na imatai ni veiwatini na nodrau veivolekati. E sega tale ga na ituvatuva ni veisere se me dua e vica vata tu na watina.\nNA VAKAWATI E VAKAYACORI KINA NA INAKI I JIOVA\n3. Na cava na inaki bibi ni vakawati?\n3 E marautaka o Atama na watina totoka, e qai vakatokai koya me o Ivi. Ni “isa vinaka” o Ivi, ena ‘vukei’ Atama, rau na marau tale ga e veisiga ni rau qarava nodrau dui itavi vakaveiwatini. (Vkte. 2:18) Na inaki bibi ni vakawati me tawani na vuravura. (Vkte. 1:28) Era lomani nodra itubutubu na gone, ia era na biubiu nira sa vakawati mera tauyavutaka na vuvale. Era na tawani vuravura na kawatamata, me yacova ni sa parataisi kece na vuravura.\n4. Na cava e yaco ina imatai ni vakawati?\n4 A mai leqa na imatai ni vakawati ni rau vakayagataka cala o Atama kei Ivi na nodrau galala ni vakatulewa, rau qai talaidredre kina vei Jiova. E vakacalai Ivi “na gata makawa” o Setani me nanuma ni na vuku ke kana mai na “vunikau e kilai kina na ka vinaka kei na ka ca.” A sega ni doka o Ivi na veiliutaki i watina, ni sega ni bau tarogi koya. A sega tale ga ni talairawarawa vei Jiova o Atama, a taura na vuata e solia vua o Ivi.—Vkta. 12:9; Vkte. 2:9, 16, 17; 3:1-6.\n5. Na cava eda vulica ena ka rau tukuna o Atama kei Ivi?\n5 Ni tarogi Atama na Kalou, e beitaki watina ena nona kaya: “Na yalewa ga oni solia me tiko vata kei au, e solia vei au na vuata mai na vunikau, au mani kania.” O Ivi tale ga e beitaka na gata ni lawakitaki koya. (Vkte. 3:12, 13) E iulubale lokiloki! Ni rau talaidredre vei Jiova, sa sega ni qai vakadonui rau na Kalou. E ka ni vuli vei keda! Me vinaka na vakawati, e dodonu mera qarava na veiwatini na nodra dui itavi ra qai talairawarawa vei Jiova.\n6. O na vakamacalataka vakacava na Vakatekivu 3:15?\n6 Se cava e cakava o Setani ena were o Iteni, e vakamacalataka o Jiova na noda inuinui ena imatai ni parofisai vakaivolatabu. (Wilika Vakatekivu 3:15.) Na “kawa” ni “yalewa” ena qaqia na dauveitusaqati na Tevoro. E matata kina vei keda na nodra cakacaka vakavoleka kei Jiova na ilawalawa levu ni ka bula vakayalo mai lomalagi era okati mera yalododonu. E vakatakilai e muri ena iVolatabu ni nona isoqosoqo o Jiova e vaka na watina. Na Kalou ena tala e dua me “qaqia” na Tevoro qai vakarautaka na sala vei ira na talairawarawa mera marautaka na bula erau vakayalia na imatai ni veiwatini. Qori na bula tawamudu e vuravura, na inaki taumada i Jiova.—Joni 3:16.\n7. (a) Na cava e yaco ena vakawati mai na gauna rau talaidredre kina o Atama kei Ivi? (b) Cava e vakarota na iVolatabu vei tagane kei yalewa vakawati?\n7 Na nodrau talaidredre o Atama kei Ivi e vakaleqa nodrau vakawati kei na vo tale ni vakawati. Kena ivakaraitaki, ena rarawa o Ivi kei ira kece na yalewa nira bukete kei na gauna ni vakasucu. Era na gadrevi watidra tu ga na yalewa, ia era na lewai watidra na tagane, se vakalolomataki ira me vaka e levu na vakawati nikua. (Vkte. 3:16) Na iVolatabu e vakaroti ira na tagane vakawati mera dau veiliutaki vakayalololoma. Ena yasana adua, mera doka na watidra na yalewa. (Efeso 5:33) Nira duavata na veiwatini era rerevaka na Kalou, era na sega ni vakalevutaka na leqa, se era na walia totolo.\nVAKAWATI MAI NA GAUNA I ATAMA INA WALUVU\n8. Na cava e volatukutukutaki me baleta na vakawati mai na gauna i Atama ina Waluvu?\n8 Ni bera ni rau mate o Atama kei Ivi ena vuku ni valavala ca erau a vakaluveni mada. (Vkte. 5:4) Na imatai ni luvedrau tagane o Keni, e vakawatitaka e dua ga na wekana. Na imatai ni tagane e volatukutukutaki me rua na watina o Lemeki, na makubui Keni. (Vkte. 4:17, 19) Me tekivu mai na gauna i Atama yaco ina Waluvu ena siga i Noa, e le vica ga era qaravi Jiova, me vakataki Epeli, Inoki, Noa kei na nona vuvale. E kaya na iVolatabu me baleta na siga i Noa: “Era raica na luve ni Kalou dina na totoka ni kedra irairai na luvedra yalewa na tamata. Era taura me watidra o koya ga era digitaka.” Na nodra vakawati na agilosi kei ira na yalewa era sucu kina na Nefilimi, era tamata lelevu ra qai voravora. Kuria qori, e “levu sara na ivakarau ca ni tamata e vuravura” qai “ca na nanuma ni lomadra ena gauna kece ga.”—Vkte. 6:1-5.\n9. Na cava e cakava o Jiova vei ira na tamata ca ena siga i Noa? Cava eda vulica ena ka e yaco ena gauna ya?\n9 E vakayagataka o Jiova na Waluvu ena siga i Noa me vakarusai ira na tamata ca. Ena gauna ya, era ogaoga na lewenivanua ena ka ni bula ni veisiga me vaka na vakamau, era sega kina ni kauaitaka na kena sa voleka na veivakarusai e tukuna o “Noa, e dauvunautaka na ka dodonu.” (2 Pita 2:5) A vakatauvatana o Jisu na ituvaki ena gauna ya kei na ka eda na raica nikua. (Wilika Maciu 24:37-39.) Nikua, levu era bese ni rogoca na itukutuku vinaka ni Matanitu ni Kalou e vunautaki ena veiyasa i vuravura me ivakadinadina ina veivanua kece ni bera ni vakarusai na ituvaki ca qo. Koya gona me kua mada ga ni vakawelei keda na ka e vauca na vuvale, me vaka na vakawati kei na veisusu meda sega ni raica kina vakabibi na siga i Jiova sa voleka.\nVAKAWATI MAI NA GAUNA NI WALUVU INA SIGA I JISU\n10. (a) Na cava sa ivakarau ni bula ena levu na vanua? (b) Rau ivakaraitaki vinaka vakacava o Eparama kei Sera ena nodrau vakawati?\n10 E dua ga na wati Noa, o ratou tale ga na luvena tagane ratou yadua ga na watidratou dina ni vakatarai tu ena gauna ya me levu na watidra. Ena levu na itovo vakavanua, sa ivakarau tu ni bula na veiyacovi tawadodonu, sa tiki mada ga ni so na sokalou. Ni rau talairawarawa vei Jiova o Eparaama (Eparama) kei na watina o Serai (Sera) me rau toki i Kenani, a takalevu tu ena vanua qo na ivalavala e beci kina na vakawati. A vakarota kina o Jiova me vakarusai o Sotoma kei Komora nira vakaitovotaka se tokona na veiyacovi tawadodonu. A liutaka vinaka o Eparama nona vuvale, qai ivakaraitaki vinaka o Sera ni vakamalumalumu ena veiliutaki i watina. (Wilika 1 Pita 3:3-6.) E vakadeitaka o Eparama me wati Aisake e dua e qaravi Jiova. E dau guta tale ga na sokalou dina na luvei Aisake o Jekope, ni cadra mai vei ratou na luvena tagane na 12 na yavusa o Isireli.\n11. E taqomaki ira vakacava na Isireli na Lawa e soli vei Mosese?\n11 Ena dua na gauna a mani veiyalayalati o Jiova kei ira na kawa i Jekope (Isireli). E vakatarai ena Lawa a soli vei Mosese me vica vata na isa ni vakawati. Qo era taqomaki kina vakayalo na Isireli mera kua ni vakawatitaki ira na sokalou lasu. (Wilika Vakarua 7:3, 4.) Ni sega ni wali rawa na ituvaki e basika ena bula vakawati, era na veivuke na qase. E dau dikevi vinaka tale ga ni tawayalodina e dua, vuvu se kasami ena lomanibai ni vakawati. E vakatarai na veisere, ia e tiko na lawa me taqomaki ira na veiwatini. Rawa ni sereki watina e dua na tagane ena vuku ni “dua na ka tawakilikili.” (Vkru. 24:1) E sega ni vakamacalataki na ibalebale ni “ka tawakilikili,” ia eda rawa ni tukuna ni sega ni okati kina eso ga na ka lalai.—Vunau 19:18.\nKUA NI DABUITAKI WATIMU\n12, 13. (a) Na cava era cakava eso na tagane vakawati ena gauna i Malakai? (b) Nikua, na cava ena yaco ke dua na tacida papitaiso e veibutakoci qai vakawati tale?\n12 Ena gauna i Malakai na parofita, levu na tagane vakawati Jiu era dabuitaki watidra nira sereki ira, ra qai vakayagataka e levu na iulubale. Era sereki watidra mera vakawatitaki ira na yalewa gone se o ira na qaravi kalou lasu. Ni se bula e vuravura o Jisu, e se nodra cakacaka voli ga na tagane Jiu mera veidabui nira sereki watidra “ena dua ga na yavu e rawa.” (Maciu 19:3) E cata sara ga o Jiova na veisere qori.—Wilika Malakai 2:13-16.\n13 Nikua, eda cata na dauveiqaravi i Jiova na veidabui ena vakawati. Kaya mada ke dua na tacida papitaiso e veibutakoci kei na dua e vakawati qai sereki watina me vakawati tale. Ke sega ni veivutuni, ena vakasivoi me savasava tiko ga kina na ivavakoso. (1 Kor. 5:11-13) Ena vinakati vua me “vuataka na vua e ganita na veivutuni” ni bera ni ciqomi tale ena ivavakoso. (Luke 3:8; 2 Kor. 2:5-10) E sega ni dua na gauna e lavaki me rawa ni qai vakalesui mai kina e dua. Ena sega ni raici vakamamada na veidabui a caka, ia na veidabui va qo e sega ni dau yaco vakawasoma vei keda na dauveiqaravi ni Kalou. Ena rairai taura toka e dua na gauna, rawa ni dua na yabaki se sivia me qai laurai vua e cakacala ni sa veivutuni dina. Ke sa vakalesui mada ga mai o koya e cala, se na vinakati tiko ga me saumitaro “ena mata ni idabedabe ni veilewai ni Kalou.”—Roma 14:10-12; raica na Watchtower, Noveba 15, 1979, t. 31-32.\nNODA VAKAWATI NA LOTU VAKARISITO\n14. Na cava na inaki ni Lawa?\n14 E taqomaki ira tu na Isireli na Lawa e soli vei Mosese me sivia e 1,500 na yabaki. E vukei ira na kena ivakavuvuli dodonu mera walia na veika e vauca na vuvale kei na so tale. E tuberi ira tale ga vua na Mesaia. (Kala. 3:23, 24) Ia e qai vakarautaka na Kalou e dua na ituvatuva vou ni sa mai bokoca na Lawa na mate i Jisu. (Iper. 8:6) E sa mai sega kina ni muri eso na ka e biu tu ena lawa.\n15. (a) Na cava na ivakatagedegede ni vakawati ena ivavakoso vaKarisito? (b) Cava me vakasamataka na lotu vaKarisito e via veisere?\n15 E sauma o Jisu na nodra taro eso na Farisi ni a “sega ni kena inaki mai na ivakatekivu” na veisere ena Lawa a soli vei Mosese. (Maciu 19:6-8) E vakaraitaka kina o Jisu ni na bibi tiko ga ena ivavakoso vaKarisito na ivakatagedegede vakalou a tauyavutaki mai Iteni. (1 Tim. 3:2, 12) Nira “dua ga na yago” na veiwatini, ena vinakati mera veikabiti me rawa nira lomana na Kalou, ra veilomani, me qai dei kina na kedra ivau. Ena sega ni rawa ni vakawati tale e dua ke sega ni yavutaki ena veiyacovi tawadodonu na nona veisere. (Maciu 19:9) Ia e rawa vua e dua me vosoti watina sa veivutunitaka nona veibutakoci, me vaka ga nona vosoti watina o Komera na parofita o Osea. O Jiova tale ga a vosota na matanitu o Isireli ni veivutunitaka nona veibutakoci vakayalo. (Osea 3:1-5) Ke dua tale ga e kila ni veibutakoci o watina qai vakatulewataka me veiyacovi tiko ga kei koya, qori e dusia ni sa vosoti koya, e sega kina na yavu vakaivolatabu ni veisere.\n16. Na cava e kaya o Jisu me baleta na bula vakadawai?\n16 Ni tukuna oti o Jisu ni sega ni dua na yavu ni veisere vei keda na lotu vaKarisito dina vakavo ke veiyacovi tawadodonu, e vakamacalataki ira sara e “soli vei ira” na bula vakadawai. E kuria: “Vei ira era rawata qo, mera cakava sara.” (Maciu 19:10-12) E levu era vakatulewataka mera dawai me vakatabakidua tu ga nodra qaravi Jiova. Meda vakavinavinakataki ira mada ga kina.\n17. Na cava e rawa ni vukea na lotu vaKarisito me vakatulewataka me vakawati se sega?\n17 Nona via vakawati e dua se sega, ena vakatau ena ka e vakatulewataka e lomana oya ke rawa ni bucina na isolisoli ni bula vakadawai. E vakatututaka na yapositolo o Paula na bula vakadawai ia e kaya tale ga: “Ni takalevu na veiyacovi tawadodonu, na tagane me tiko ga na watina yalewa, kei na yalewa me tiko ga na watina tagane.” E qai kuria: “Ke ra sega ni lewai ira rawa, mera vakawati, e vinaka cake mera vakawati e ca ga mera garogaro voli.” E rawa ni yaga na vakawati ni na sega kina ni temaki e dua ena nona gagano me lai vakatavevele se veiyacovi tawadodonu. E rawa ni vakasamataki tale ga na yabaki, ni kaya na yapositolo o Paula: “Ke dua e nanuma ni sega ni lewai koya vinaka ni sega ni vakawati, ke sa sivia na bula vakaitabagone qai vinakata ga me vakawati, me cakava na ka e vinakata, ena sega ni cala kina. Mera vakawati.” (1 Kor. 7:2, 9, 36; 1 Tim. 4:1-3) Ia me kua ni via vakawati ga e dua baleta na nona gagadre vakaitabagone. De dua e sega ni se matua me kila na itavi e salavata kei na bula vakawati.\n18, 19. (a) Na cava e vauci ena noda vakawati na lotu vaKarisito? (b) Cava ena veivosakitaki ena ulutaga e tarava?\n18 Na noda vakawati na lotu vaKarisito e vauci kina na tagane kei na yalewa rau sa yalayala oti vei Jiova, rau lomani koya tale ga mai vu ni lomadrau. E dodonu tale ga me rau veilomani vakalevu me rau via bula vata tu ga kina. Ena vakalougatataki rau o Jiova ni rau muria na ivakaro me rau vakawati “ga ena Turaga.” (1 Kor. 7:39) Ni rau sa vakamau, erau na duavata ni tiko ga ena iVolatabu na ivakasala vinaka duadua me vinaka kina nodrau bula vakawati.\n19 E levu na tagane kei na yalewa era sega ni marautaka nodra bula vakawati ni duidui na nodra itovo. Ia ena veivosakitaki ena ulutaga e tarava na ivakasala vakaivolatabu ena rawa ni vukei ira na veiwatini vaKarisito mera vosota na dredre ena “iotioti ni veisiga.” (2 Tim. 3:1-5) E sa vakasalataki keda o Jiova ena nona Vosa talei ena ka meda cakava me vinaka qai marautaki kina na bula vakawati, vakabibi nida tomani ira tiko na nona dauveiqaravi ena sala e basika ina bula tawamudu.—Maciu 7:13, 14.\niMeli iMeli iTekitekivu ni Vakawati kei na Kena iNaki


Tiko Voli Mai na Lekutu 19 | iVolatabu ena Internet | Vakadewa ni Vuravura Vou\nTiko Voli Mai na Lekutu 19:1-22\nBulumakau yalewa damudamu kei na wai ni veivakasavasavataki (1-22)\n19 E vosa tale vei Mosese kei Eroni o Jiova, e kaya: 2 “Qo na ivakaro mai na lawa e vakarota o Jiova, ‘Tukuna vei ira na Isireli mera kauta mai vei iko e dua na bulumakau yalewa vinaka, e damudamu qai sega ni ca e dua na tikina,+ e se sega tale ga ni taqa e domona e dua na ivua. 3 Drau solia vei Eliesa na bete, ena kauta o koya ina taudaku ni keba me qai vakamatei e matana. 4 Oti me tara o Eliesa na bete eso na kena dra ena iqaqaloniligana, qai kureitaka vakavitu na kena dra donuya na mata ni valelaca ni veitavaki.+ 5 Ena qai vakamai e matana na bulumakau yalewa. Ena kama kece na kulina, lewena, kena dra kei na dena.+ 6 Ena taura na bete na kau sitari, na isopi,+ kei na isulu kulakula, qai viritaka i loma ni buka sa kama tu kina na bulumakau. 7 Ena qai savata nona isulu na bete, ena sili tale ga o koya* ena wai, oti sa qai rawa ni curu ina keba, ia ena dukadukali tiko na bete me yacova na yakavi. 8 “‘O koya e vakama na bulumakau ena savata na nona isulu qai sili o koya* ena wai, ena dukadukali tiko me yacova na yakavi. 9 “‘Ena kumuna na dravusa ni bulumakau e dua na tamata savasava,+ qai biuta ena taudaku ni keba ena dua na vanua savasava, mera qai maroroya tiko na isoqosoqo ni Isireli me dau vakarautaki kina na wai ni veivakasavasavataki.+ Qori na isoro ni ivalavala ca. 10 O koya e kumuna na dravusa ni bulumakau ena savata nona isulu qai dukadukali tiko me yacova na yakavi. “‘Qo ena lawa tudei vei ira na Isireli kei na vulagi era tiko ena kedra maliwa.+ 11 O koya e tara e dua na tamata mate, ena dukadukali me vitu na siga.+ 12 O koya qori me na vakasavasavataki koya ena wai* ena ikatolu ni siga, ena qai savasava ena ikavitu ni siga. Ia ke sega ni vakasavasavataki koya ena ikatolu ni siga, ena sega ni savasava ena ikavitu ni siga. 13 O koya e tara na yago ni tamata mate qai sega ni vakasavasavataki koya, e sa vakadukadukalitaka na valeniveitavaki i Jiova,+ me muduki laivi* na tamata oya vei ira na Isireli.+ Ena dukadukali tiko ga ni a sega ni kureitaki vua na wai ni veivakasavasavataki.+ E tiko ga vua na nona dukadukali. 14 “‘Qo na lawa me muri ni mate ena valelaca e dua: O ira kece na curu ina valelaca kei ira kece sa tiko rawa e loma ni valelaca, era na dukadukali tiko me vitu na siga. 15 E dukadukali na itawatawa kece e dola tu ni sega ni vesu kina e dua na isogo.+ 16 O ira kece na tu mai lomanivanua era tara na tamata e vakamatei ena iseleiwau, se na yagonimate, se na sui ni tamata, se ibulubulu, ena dukadukali tiko me vitu na siga.+ 17 Mera lai kauta mai ena vuku i koya e dukadukali eso na dravusa ni isoro ni ivalavala ca a vakamai, qai sova yani na waidranu ena dua na itawatawa. 18 Ena qai taura mai na isopi+ e dua na tamata savasava,+ ena tonia ena wai qai kureitaka ena valelaca, ena itawatawa kece kei na tamata kece era tu e kea, vei koya tale ga e tara na sui se na tamata e vakamatei se na yagonimate se na ibulubulu. 19 Na tamata savasava ena kureitaka qori vei koya e dukadukali ena ikatolu ni siga kei na ikavitu ni siga, ena qai vakasavasavataki koya mai na ivalavala ca ena ikavitu ni siga.+ Me savata na nona isulu qai sili ena wai, ena qai savasava tale o koya ena yakavi. 20 “‘Ia na tamata e dukadukali tiko qai sega ni via vakasavasavataki koya, me muduki laivi* mai na ivavakoso na tamata qori,+ ni sa vakadukadukalitaka na tikina tabu i Jiova. A sega ni kureitaki vua na wai ni veivakasavasavataki, e dukadukali o koya. 21 “‘Qo ena lawa tudei vei ira: O koya e kureitaka na wai ni veivakasavasavataki+ me savata na nona isulu, o koya tale ga e tara na wai ni veivakasavasavataki ena dukadukali tiko me yacova na yakavi. 22 Ena dukadukali na ka e tara o koya e dukadukali tiko, na tamata tale ga e tara qori ena dukadukali tiko me yacova na yakavi.’”+\n^ Ipe., “na lewena.”\n^ Ipe., “koya kina.”\nTiko Voli Mai na Lekutu 19


Raica talega na Apokalipi; Joni, Luvei Sepete\nNa iotioti ni ivola ena Veiyalayalati Vou, ka lewena e dua na ivakatakila a vakatakilai vei Joni na iApositolo. A soli vua me raica na itukutuku makawa ni vuravura, vakauasivi na iotioti ni gauna (iVakata. 1:1–2; 1 Nif. 14:18–27; V&V 77). Na ivakatakila nei Joni sa dau kilai talega me Apokalipi.\nA ciqoma na ivakatakila oqo me baleta na siga ni Turaga ko Joni, mai na yanuyanu ko Patimo (iVakata. 1:9–10), ena baravi kei Esia, sega ni yawa sara mai Efeso. Na tikinisiga sara ga e tauri kina na ivakatakila e sega ni kilai.\nNa idola eso me kilai kina vakavinaka na ivola oqo sa tu ena 1 Nifai 14:18–27 kei na Vunau kei na Veiyalayalati 77 (Ica 4:15–16).\nNa Wase 1–3 era ivakamacala taumada ni ivola oqo kei na ivola a vakau vei ira na isoqosoqo lotu e vitu mai Esia. A vola na ivola vakau eso oqo ko Joni me vukei ira na Yalododonu ena nodra walia na leqa eso. Na wase 4–5 e tukuni kina na raivotu eso a raica ko Joni ka vakaraitaki kina na kaukauwa dodonu ka vakaturaga e tu vua na Kalou vata kei Karisito. Ena wase 6–9, 11, e vola kina ko Joni na nona raica e dua na ivola ka dregati tu ena vitu na drega, na drega yadua e vakaibalebaletaki ki na dua na udolu na yabaki ni itukutuku makawa vakayago kei vuravura. Na veiwase eso oqo e baleta vakatabakidua na veika a yaco ena loma ni vitu na drega oqori (raica iVakata. 8–9; 11:1–15). Na wase 10 e vakamacalataki kina e dua na ivola a kania ko Joni. E vakaibalebaletaki na ivola ko ya ki na dua na itavi ena qai qarava ko koya ena dua na gauna mai muri. Na wase 12 e tukuni kina e dua na raivotu ni ca ka a tekivu mai lomalagi ena gauna e vakamuri lomana kina ko Setani ka qai vakasevi tani. Na ivalu a caka mai kea sa tomani tiko e vuravura ena gauna oqo. Ena wase 13, 17–19, e vakamacalataka kina ko Joni na veimatanitu vakavuravura dau caka ca ka lewa tu ko Setani, ka tukuni kina na ca ena yaco vei ira, ka okati kina na iotioti ni veivakarusai ki na ca. Na wase e 14–16 e vakamacalataki kina na nodra buladodonu tiko na Yalododonu ena loma ni veigauna ca ni sa voleka na iKarua ni nona Lako mai na Karisito. Na wase 20–22 e vakamacalataki kina na Mileniumi, na koro levu rairai totoka ko Jerusalemi Vou, kei na iotioti ni veika a yaco ena itukutuku makawa ni vuravura.


Vagalalataki na veika me kacivaki\nIVakadewa 1.0.3 – Na cava na vuna daramaka na ’ cava o vakauta mai vei au e dua na itukutuku?\nOkosita 5, 2018 mai vei ofer Biuta e dua na vakasama\nEda sa nanamaki kina me 'u kacivaka na iVakadewa vou, mai vagalalataki e nanoa.\nOqo na kena e baleta na ivakatakilakila ni meli, kei na kena vakavinakataki ni lewai ni vakadewa vakatamata.\nNa ivakatakilakila ni meli e na rawa kina na veiqaravi me ra rawata kina na na notisi ena vakavakadewa vakatamata me na mata ni, na ivakavakadewa ni galala ena o na rawata e dua na itukutuku ena kena gauna totolo e biu ena dua na iVakadewa vou. Na ivakavakadewa ni sinai tu ena tiko talega vei iko na digidigi mo solia na itukutuku me tatao (vakakina ko ni na ciqoma e dua na itukutuku sega ni vakawati ni oti e dua na Dauvakayagataka vakavakadewa eso wa na vakasobuduru ena vanua). E tiko talega na digidigi me ra ciqoma e dua na digest ena veisiga ni dua na ivakavakadewa vou na cakava ki na mataveilawa. O e rawa talega ni o digitaka na itikotiko na itukutuku na vakau ki na, ni biu tu ga lala tu me baleta na iliuliu ’ imeli ni % s.\nE dua tale na ivakatakilakila e a vakatorocaketaka tiko oqo na kena mataqali e na Edita ni iVakadewa ni backend, ni a se sega ni vakadonuya mo vakadewataka dina e na backend, iko mo oqo qarava na vakavakadewa vata kei na rawarawa ena kena vakayagataki na ivakatakilakila filtering e a vakuri kei na na ivalavala ni ke volivoli umauma ni oqo sara ga na cakacaka. 🙂\nEda sa nanamaki me ra rogoca na nomu inputs, Eda nuitaka ni o na marautaka oqo na vagalalataki vou\nFailitaki ena ruku ni: Itukutuku raraba, Vagalalataki na veika me kacivaki, Baleta na vakavoui ni parokaramu ni komipiuta\nIVakadewa 1.0.2 – Tukuna vei au na vanua ko sa mai na ka au sa lewa…\nJulai 22, 2018 mai vei ofer 2 Ivakamacala\nOqo na kena mataqali e kuria na veitokoni me baleta na detection ni IP Geographic yavutaki ka sa na e dua na ivakatakilakila ni kerekere me baleta na iotioti ni yabaki vica (Ni tomani dusimaki na dinos).\nE vakacava e dua rawa kina na veitokoni me baleta na detection oqo? E vakararavi tu ena na uasivi ni plugin ni Detection ni GeoIP ena yellowtree.de. Ni oti dua kei na vakabulabulataki ni plugin na digidigi ena basika mai na veivanua ga e ra na header e ACCEPT_LANGUAGES yavutaki na detection. Na veisemati vakatorocaketaki na talega vakaraitaka vei iko na cava ena yaco ena na macala ni nomu detection ni ko sa raici na mataveivosaki ni liu.\nVakamacalataka na kena ikuri, nanuma na nomuni Initaneti e volai tu ena vosa Vakavalagi ka tiko vua na veitokoni me baleta na vaka-Sipeni. E dua na Dauvakayagataka sikova mai Spain, na vosa me na vagolei ki na vosa vaka-Sipeni (Isema ni imatai ni soqoni ni). Kevaka e dua na Dauvakayagataka sikova mai Jamani e dina ga ni na vosa e kunei ni sega ni Jamani mai na gauna e sega ni rawa kina na nodra vosa na vagoleya na mata me na sega ni tiko na kena.\nNa gauna sa rawa kina vei rau na digidigi, na vakaliuci na ACCEPT_LANGUAGES.\nNa ivakatakilakila e tokoni ruarua na galala kei na taucoko ni kena mataqali.\nKevaka o raica e dua na misredirection ni iyaya oqo e rawa kina (Sa mai tu vakawawa rawa kina eke me baleta na vakatovotovo) Yalovinaka mo ni kila me da ena fomu ni veitaratara.\nMe vaka ena veigauna, Keitou nuitaka ni o na marautaka na ilavelave oqo.\nPS (PEOPLESOFT). E sega ni vakaraitaka kevaka o vakayagataka tiko e dua na ilavelave taumada ni sinai tu ena kei na vakavoui ni parokaramu ni na iVakadewa vou ni taucoko (vakavoui walega ki na mataqali galala) kakua ni vakataratutu – vakatorocaketaka ki na galala ni kena imatai, qai salamuria mai na upgrading ki na mataqali taucoko, sega ni dua na vanua e dodonu me yali.\nIVakadewa 1.0.0 – Sa yaco mai na gauna\nJune 16, 2018 mai vei ofer 4 Ivakamacala\nE sa bula tiko me baleta na iotioti ni Transposh 10 na yabaki se vakakina. Eda sa dau maroroya na plugin vakavoui ni neitou mataveilawa eke, kei na tovolea me vakadeitaka ni a cakacaka kina na iVakadewa ni wordpress.org.\nMe vaka ni na iVakadewa ciri tani yani vakatikori sa dredre cake tikoga me maroroya na rua na iVakadewa. O koya gona e sa vakawaleni kina na kena mataqali na wordpress.org.\nOqo sa veisau tekivu vata kei na sereki ni nikua na kena mataqali 1.0.0 ena wordpress.org kei na kena taucoko 1.0.0.1, ka na tudei na eke vou (iVakadewa ni sinai tu ena sa na tinia vata kei na dua tale .1)\nNa cava soti na kedrau na kena duidui?\nE na kena mataqali na wordpress.org e dua 5 yalani ni vosa, ka sega ni okati kina e dua na widgets.\nNa ilavelave taucoko sa levu cake na iyaya, sega ni dua na iyalayala ni vosa, Veitokoni ni widgets, kei na dua backlink ki na noda vanua (sa rawa ni o lako mo vagalalataka na – Wilika na kena ivakarau)\nNa cava tale e vou ena ilavelave oqo?\nVakatovolei taucoko vata kei na PHP 7, e dodonu me kauta laivi na veivakacudrui kei na notisi ni deprecation\nVeitokoni ni Mape ni ivurevure me baleta na noda vosa ni drama, vakatara me debug ira vata kei na rawarawa\nVeisautaka na ivakaraitaki mai na FirePHP ki na Chromelogger.\nMarautaka na vakayagataki ni ilavelave oqo!\nIVakadewa 0.9.9.2 – Sega ni dua na git\nOkotova 5, 2017 mai vei ofer 32 Ivakamacala\nOqo na kena mataqali e a dua na gauna balavu ena kena bulataki, sega ni rairai totoka talega eke, vakavinakataki ni wordpress 4.7 kei na cake, e levu tale na vosa e vakaikuritaki (117!)\nEso tale na moici na veivinakati vinaka kei na kena vakasaqari kena.\nOqo a balavu vakalailai na sala mai na kena gadrevi na baleta ni da a veisau na draki ni bula mai na qase kei na koli ni svn ki na git vou ka yalataka. Ka sa dina sara ni vakacaca kina vata kei na soli itukutuku qo. Nuitaka ni keitou na qai vakacegui iVakadewa vou vata kei na itutu ni dua na gauna lekaleka dina.\nMarautaka na ilavelave oqo.


Filipai 4:6, 7—“Moni Kua ni Lomaocaocataka e Dua na Ka”\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Armenian Bislama Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatian Czech Danish Dutch Ecuadorian Sign Language English Estonian Finnish Frafra French Ga Georgian German Greek Gun Haitian Creole Hebrew Hiligaynon Hungarian Iloko Indonesian Isoko Italian Japanese Kannada Kinyarwanda Kirghiz Kongo Korean Lingala Lithuanian Malagasy Malay Malayalam Mashi Maya Mexican Sign Language Myanmar Norwegian Oromo Persian Peruvian Sign Language Polish Polish Sign Language Portuguese (Brazil) Portuguese (Portugal) Punjabi Punjabi (Roman) Romanian Russian Samoan Serbian (Cyrillic) Serbian (Roman) Shona Silozi Sinhala Slovak Slovenian Spanish Swahili Swedish Tagalog Tatar Tetun Dili Thai Turkish Twi Tzotzil Ukrainian Valencian Venezuelan Sign Language Vietnamese Zulu vakaViti\nIVAKAMACALA NI TIKINIVOLATABU\n“Moni kua ni lomaocaocataka e dua na ka, ia na ka kece me vakaraitaki vua na Kalou ena masu kei na kerekere salavata kei na vakavinavinaka, ena qai taqomaka na lomamuni kei na nomuni vakasama na vakacegu ni Kalou e uasivia na vakasama kece, ena vuku i Karisito Jisu.”—Filipai 4:6, 7, Vakadewa ni Vuravura Vou.\n“Dou kua ni lomaocaoca, ia ena ka kece me vakatakilai vua na Kalou na nomudou kerekere ena masu, kei na cikecike kei na vakavinavinaka. Na vakacegu ni Kalou e uasivia na ka kece ga e kilai rawa, ena taqomaka na yalomudou kei na lomamudou ena vuku i Karisito Jisu.”—Filipai 4:6, 7, New International Version.\niBalebale ni Filipai 4:6, 7\nNira lomaleqa se taqaya na dauveiqaravi ni Kalou e rawa nira vakacegui nira masu vua na Kalou. E yalataka ni na vakacegui ira, vukei ira tale ga mera vosota, qai taqomaka nodra vakasama kei na lomadra. E vakamacalataki ena tikina e 6, e vica na ivakarau ni masu e rawa ni veivakacegui.\nNa vakamamasu, oya na noda masu mai vu ni lomada meda kerea nona veivuke na Kalou. E rawa nida vakamamasu vua nida lomaleqa se rarawa me vaka e cakava o Jisu. (Iperiu 5:7) E dau cavuti wasoma na masu va qori.\nNa masu ni kerekere, oya na noda vakamatatataka vua na Kalou na ka eda kerea. O ira na qaravi koya e rawa nira kerea “na ka kece,” se “dua ga na ka.” Ia me vaka e tukuni ena iVolatabu e dodonu me salavata na loma ni Kalou na veika era kerea.—1 Joni 5:14.\nNa masu ni vakavinavinaka, oya na noda vakavinavinakataka na Kalou na ka sa cakava, kei na ka ena cakava ena vukuda. Eda na marau nida vakasamataka na veika meda vakavinavinakataka vua.—1 Cesalonaika 5:16-18.\nEna sauma na Kalou na noda masu ni solia vei keda na vakacegu. Na “vakacegu ni Kalou,” oya na vakacegu e vakila e dua ni vinaka nona veiwekani kei koya. (Roma 15:13; Filipai 4:9) Qori “e uasivia na vakasama kece” ni vu sara ga mai vua na Kalou, ena vukei keda tale ga ena sala eda sega ni namaka.\nE kaya na tikinivolatabu qori ni rawa ni taqomaka na lomada na vakacegu ni Kalou. Na vosa vaKirisi “taqomaka,” e dau vakayagataki ena mataivalu. E dusia nodra lesi eso na sotia mera taqomaka na koro ena gauna makawa. E va tale ga qori nida vakila e lomada kei na noda vakasama na vakacegu ni Kalou. Eda na sega kina ni lomaocaoca se yalolailai.\nNa vakacegu ni Kalou ena taqomaki keda ena “vuku i Karisito Jisu.” E vukuna ga eda rawa ni veiwekani voleka kina kei na Kalou. E solia o Jisu nona bula me isoro ni noda ivalavala ca. Eda na vakalougatataki tale ga ke da vakabauti koya. (Iperiu 11:6) Rawa tale ga nida torova na Kalou ena vuku i Jisu, me vaka e kaya: “Ena vukuqu ga ena qai torovi Tamaqu rawa kina e dua.”—Joni 14:6; 16:23.\niKotokoto ni Filipai 4:6, 7\nA vola na yapositolo Paula na ivola na Filipai vei ira na lotu vaKarisito era tiko ena siti o Filipai. * Ena wase 4 e uqeti ira na ivavakoso mera marau, e vakavinavinakataka tale ga nodra lomasavu ni qori e dau vakamarautaki koya. (Filipai 4:4, 10, 18) E vakaraitaka tale ga na sala eda na vakila kina na vakacegu ni Kalou nida masu, kei na ka meda vakasamataka da qai cakava me rawa ni vukei keda na “Kalou ni vakacegu.”—Filipai 4:8, 9.\n^ E kilai tu nikua me o Kirisi.\nWilika na Filipai wase 4, ivakamacala e ra kei na idusidusi ena iVolatabu.\nVakamacalataki na Tikinivolatabu Saumi na Taro Vakaivolatabu\nVakacava ke dua e nanumi koya ga ena nona masu? Vakacava ke vakalolomataki watina e dua na tagane, oti qai kerea me vakalougatataki koya na Kalou?\niVakamacala ni Aisea 41:10—“Kua ni Rere, Niu Tokoni Iko”\nE vakayagataka o Jiova e tolu na vosa me vakadeitaka ni na tokoni ira tiko ga nona dauveiqaravi yalodina.\nDigia na iwalewale ena rawa ni vukei iko me yaga qai marautaki nomu vulica na iVolatabu.\niMeli iMeli Filipai 4:6, 7—“Moni Kua ni Lomaocaocataka e Dua na Ka”\nijwbv ulutaga 13


Jamani: Vunau e matanalevu ena dua na keba ni isenivalu\niRogo—iTukutuku Mai na Veiyasa i Vuravura\nVunau Vei Ira na iSenivalu kei Ira na Curuvanua\nE vuavuaivinaka tiko na vunau ena yalava e duidui na kena vosa e Jamani, vakabibi vei ira na iwiliwili levu ni isenivalu kei ira na curuvanua. Ena loma ga ni ciwa na vula, a tauyavu rawa kina e 229 na iwasewase lalai. E vakayacori tiko ena gauna qo e 30 na kalasi, era vuli tiko kina e rauta na 800 na dautukutuku ena 13 na vosa.\nEra dau vunau na mataveitacini vei ira na isenivalu ena so na vanua ni wawa. Era solia tale ga e rauta ni 640,000 na ivola ena 200 vakacaca na vanua e dau biu kina na qiqi ni vunau.\nA tuvanaka na iLawalawa Dauvakatulewa me vakayacori e dua na cakacaka vakavunau lavotaki ena Me ina Julai 2016. E 700 vakacaca na dautukutuku mai na vitu na vanua era kila na vosa vakaArapea, era gole ina tini na vanua e Austria kei Jamani mera lai vunau vei ira e dua na ilala levu ni kai Arapea.\nTomi Sede e Gaunisala\nEra dau taubale na le 50 na dautukutuku ena ivavakoso o Kriol e Belize nira lai vunau. Era sega ni rawaka vinaka sara e levu na mataveitacini, ia dua na ka nodra lomasavu. Sa vica qo na yabaki nodra tomi sede tiko ena gaunisala kuvu era taubaletaka ena cakacaka vakavunau. Ni cava e dua na yabaki, era dau savata na sede, raica na kena e rawa ni vakayagataki, ra wilika tale ga na levu ni sede era sa kumuna rawa.\nE levu na sede era tomika e sega mada ga ni yacova na dua na sede ni Merika, ia era dau kumuna rawa e veiyabaki na ilavo e tautauvata kei na $225 na ilavo ni Merika. E veimama ni ilavo qori era vakayagataka na mataveitacini ena veika e gadrevi ena Vale ni Soqoni, na kena vo era cautaka ina cakacaka e vuravura raraba.\nVa na Milioni Era Vakarorogo!\nDua na soqo guiguilecavi dredre a vakayacori e Burundi ena ika5 ni Maji, 2016. A sikova yani na valenivolavola ni tabana e kea o Anthony Griffin, e dua na mata mai na itikotiko liu. Era sega ni rogoca ga na porokaramu ni soqo na mataveitacini, e rauta ni va na milioni na lewenivanua era rogoca ni a kaburaki ena retio!\nDua na ka nodra qoroqoro e levu ena ka era rogoca, e levu tale ga na ka totoka e tukuni me baleta na porokaramu. E kaya e dua a veivuke ena kakaburaki: “Ni cakava e levu tale na porokaramu va qo!” Dua tale na vakailesilesi e kaya: “Au kerea moni cakava tiko ga [na porokaramu va qo], nira na vakabulai kina e levu.” A rogoci tale ga na porokaramu ena levu na basi kei na motoka.\nMudu Vakasauri na Soqo ni iVakatagi\nDua na ka nodra rarawa na lewe ni dua na iwasewase tu yawa e Nepal. Na vuna? Ni vo e dua na siga me vakayacori na iVakananumi ena 2016, era rogoca ni na vakayacori tiko e dua na soqo ni rogo ivakatagi ena koronivuli e toka tikiva na vanua me caka kina na iVakananumi.\nNa soqo ni rogo ivakatagi va qori e macala ga ni dau kosakosa. Nira sasamaki tiko na mataveitacini ena vanua ni iVakananumi, e kaya sara vei ira e dua a veivuke ena tuvanaki ni soqo ni rogo ivakatagi: “Ena rogo levu duadua na neitou ivakatagi.”\nA tekivu na soqo ena sigalevu, qai kosakosa me vaka ga e namaki. Era sauma na mataveitacini e dua na sipika e ka levu sara mai na kena era nanuma taumada mera vakayagataka. Ni lai caka na vakatovotovo ni gusunivosa, e sega mada ga ni rogo e dua na ka. Dua na ka nodra rarawa na mataveitacini, ia e sega ni cegu nodra masu. Nira se yaco tiko yani e levu na mataveitacini ni vo e veimama ni aua me tekivu na iVakananumi, a mudu vakasauri na soqo ni ivakatagi. Era veibuturaki e dua na ilala mateni ra qai kaya na ovisa ni sa na cegu tale ga e kea na soqo ni rogo ivakatagi. E mani vakayacori vinaka na iVakananumi, e vakanomodi ni sega ni dua na ka e veivakasosani ra qai marautaka na mataveitacini na nodra soqo bibi.\nVakacaucautaki na jw.org\nE painia tudei o Giuseppe, dua na tacida tagane mai Itali. E cakacaka ena dua na kabani ni Internet, ia e cakacaka tiko ga mai vale. A vakayacori ena vula o Me ena yabaki sa oti e dua na bose ni kabani me veivosakitaki kina eso na ka vovou e rawa ni vakayacori ena kabani. A tiko ena bose qori o Giuseppe, kei na 70 vakacaca nona itokani vakacakacaka. Ni vosa e dua na vakailesilesi liu ni kabani, a kaya ni rawa ni vulica e levu na ka nodratou kabani ena veika era cakava eso na website. A vakaraitaka sara e dua na kena sabolo. Dua na ka nona kurabui o Giuseppe ni raica ni sa vakaraitaki tu na jw.org. A kaya na vakailesilesi liu: “Qo na website totoka duadua e vuravura!” Oti a vakamacalataka sara eso na ka me baleta na jw.org, vakabibi na idusidusi e raici totolo kina na ka e vaqarai kei na totoka ni droini.\nE kaya o Giuseppe: “Era kurabuitaka na noqu itokani vakacakacaka na levu ni vosa e vakarautaki kina na website. E tukuna sara noqu boso vei ira na vakarorogo kei na vakailesilesi liu ni kabani: ‘O Giuseppe e dua na iVakadinadina i Jiova.’ E raici au na vakailesilesi liu qai kaya: ‘E dodonu me vakacaucautaki na nomudou isoqosoqo. Era na vinakata dina na kabani se isoqosoqo kece e vuravura mera vakarautaka e dua na website me vaka na nomudou. Sa wacava na cakacaka e vakayacori me biu tiko ga kina na ka vovou, me rawarawa na kena vakayagataki, qai qarauni me donu na itukutuku e biu kina.’ Au madua niu vakacaucautaki ena dua na ka au sega ni cakava. Ia au marau nira sa qai kilai keda na iVakadinadina i Jiova e levu era sega tu ni kilai keda e liu. Keimami sa dau veitalanoa vakalevu ena gauna qo kei na so na noqu itokani vakacakacaka, e le tolu keitou sa vuli iVolatabu tiko.” E se saga tiko ga na kabani e cakacaka kina o Giuseppe me “vulica” e levu na ka ena website na jw.org, ia o Giuseppe e se vuli iVolatabu tiko ga kei na tolu nona itokani vakacakacaka.\nVakuai Koya Mai na Soka\nArgentina: Qito soka tiko o Jorge kei ira na mataveitacini\nO Jorge e dua na cauravou mai Argentina. A vunau vua e dua na nona icaba ena 2010, ni toso na gauna a tekivu sara na vuli iVolatabu ena ivola Na Cava Mada e Kaya na iVolatabu? Ia a qito soka tiko ena gauna qori o Jorge, qai digitaki me lewe ni dua na kalavo ni soka sa bau kilai toka ena gauna ya ena nona vanua ni sa rui totoka nona qito. Ena Epereli 2014, a vinakata e dua na timi mai Jamani me lai qito yani e kea. A vakaio o Jorge ni nanuma ena dua kina na dauqito rogo. Ni vo e vica na siga me biubiu me gole i Urope, a kaya vua nona dauveivakavulici: “Au kila ni o dua na iVakadinadina i Jiova. O na sotava ga na leqa ke o gole i vanuatani. Au a dua tale ga na iVakadinadina niu se gone. A vinakata e dua na timi ena vanua vakaEsia meu lai qito e kea. E vesumonataki au sara ga na levu ni ka e tukuni ni na soli vei au. Keitou mani gole vakavuvale, ia keitou vakila ga kina na rarawa.” E kaya o Jorge: “E tarai au sara ga na ka e kaya noqu dauveivakavulici, au mani vakatulewataka meu kua ni lako i Urope. Au dautukutuku bera ni papitaiso ena 2015, au sa papitaiso tale ga.”\nAu Kalougata Dina\nA vakayacori e Kampala, Uganda, ena Seviteba, 2015, na Soqo ni Veiwasewase e kena usutu “Vakatotomuri Jisu!” Dua na ka nodra marau na tiko ena soqo ni sevutaka o Mark Sanderson e lewe ni iLawalawa Dauvakatulewa, na iVolatabu Vakadewa ni Vuravura Vou ena vosa vakaLuganda.\nE kaya e dua na yalewa e vuli iVolatabu tiko: “Au sa marautaka dina na iVolatabu totoka qo! Era vakavakarau tu na lewenivanua ena gauna ya ina nona veisiko na tui tabu. E mani caka na rosario e tukuni ni ‘vakalougatataki,’ qai volitaki ena $30 na ilavo ni Merika me rawa kina eso na ilavo me baleta na veisiko ni tui tabu. Era vinakata tu na lewenivanua na veivakalougatataki, e sega ga na nodra ilavo. Ia e soli wale na ka au vakalougatataki kina o yau. Era vakila na veivakalougatataki qori i Jiova o ira kece na tiko ena soqo, qai vakatau ga vei ira na cau era solia mai vu ni lomadra. Au kila niu kalougata dina niu mai kilai Jiova vinaka ena noqu wilika e veisiga na nona Vosa ena noqu vosanisucu. Au vakavinavinaka vei Jiova ni solia vei au na noqu iVolatabu.”\nEra via vakarogorogocataka na website na www.jw.org eso na italatala ena dua na yasayasa e Congo (Kinshasa). Era tukuna vei ira na nodra lewenilotu ni tabaki ena vuravura ni yalo na noda ivola na iVakadinadina i Jiova. Me tokona na nodra veibeitaki, era dusia na matanivola na “www” ra qai kaya ni tautauvata kei na naba 666 e cavuti ena Vakatakila. (Vkta. 13:18) Na itukutuku qori e vakavuna mera muduka eso na nodra vuli iVolatabu.\nErau masulaka na ituvaki qori e dua na veiwatini painia rau qai sureti ira vakaveiwatini na nodrau vuli iVolatabu ina nodrau vale. Eratou ciqoma na veisureti e tolu na veiwatini. Oti na kana, rau vakaraitaka sara na painia na vidio Jehovah’s Witnesses—Organized to Share the Good News. Eratou vakadeitaka na vulagi ena ka ratou sarava ena vidio ni lasu na itukutuku me baleta na vanua e tabaki kina na noda ivola. Dua na yalewa e vuli iVolatabu tiko kei rau na painia, e sega ni se vuli iVolatabu o watina. Ni rau lai caka vuli na painia ena macawa tarava ena nodrau vale na veiwatini qori, e vakamamasu sara ga o tagane me rau taura na painia e $100 na ilavo ni Merika me nona cau ina cakacaka e vuravura raraba.\nVulici ni Sere Vou\nE sega na internet ena so na vanua tu yawa e Papua Niu Kini, ia dua na ka nodra sasaga na mataveitacini mera vulica na noda sere vovou. Ena ivavakoso o Mundip, e dau taubale e dua na tacida me rua na aua qai vodo basi tale me rua na aua ina tauni voleka duadua. Ni yaco i tauni, e dau kopitaka mai na Internet na qaqa ni sere vou ena nona vola sara ga ena dua na ivola. Ni lesu i vale, e dau lai vola tale na qaqa ni sere ena papaloaloa ena Vale ni Soqoni mera raica kece na mataveitacini. O ira na lewe ni ivavakoso era dau qai kopitaka mai na papaloaloa na qaqa ni sere vou me lagati ena soqoni. Era raica vakabibi na nodra duavata ena lagasere kei ira na mataveitacini e veiyasa i vuravura nira kila e tiki ni nodra sokalou vei Jiova.\niMeli iMeli iRogo—iTukutuku Mai na Veiyasa i Vuravura


Au Via Marau. Meu Tarogi Rau Noqu iTubutubu? | iTabagone\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bashkir Bislama Brazilian Sign Language Bulgarian Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Japanese Kinyarwanda Kirundi Korean Latvian Lingala Lithuanian Luganda Macedonian Malagasy Malay Malayalam Maltese Moore Myanmar Norwegian Ossetian Otetela Papiamento (Curaçao) Polish Portuguese (Brazil) Portuguese (Portugal) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tiv Tsonga Turkish Turkmen Twi Ukrainian Umbundu Vietnamese Xhosa Yoruba Zulu vakaViti\nVakasamataka mada na ituvaki qo:\nO via gole ena dua na pati, ia o sega ni vakadeitaka se rau na vakatara na nomu itubutubu se sega. Na cava o na cakava?\nKUA NI KEREKERE—LAKO GA\nKUA NI KEREKERE—KUA NI LAKO\n1. KUA NI KEREKERE—LAKO GA\nVuna o na rairai digia kina qo: O via vakaraitaka vei ira nomu itokani ni tu vei iko na galala. O nanuma ni levu cake na ka o kila vei rau nomu itubutubu, se o sega ni doka na nodrau vakatulewa.—Vosa Vakaibalebale 14:18.\nKa ena yaco: De dua era na qoroya na nomu itokani na ka o cakava, ia era na kila tale ga ni o dau veidabui. Ke o dabui rau nomu itubutubu, ena rawa tale ga ni o dabuitaki ira nomu itokani. Ni rau na kila qori na nomu itubutubu, ena vakararawataki rau, de o na cudruvi tale ga kina!—Vosa Vakaibalebale 12:15.\n2. KUA NI KEREKERE—KUA NI LAKO\nVuna o na rairai digia kina qo: O na rairai vakasamataka na veisureti qai vakatulewataka ni sega sara ni bibi, se nira sega ni itokani vinaka na sureti kina. (1 Korinica 15:33; Filipai 4:8) Ena yasana adua, de dua o via lako, ia o rere na kerea vei rau nomu itubutubu.\nKa ena yaco: Ke o kila ni sega ni ka vakayalomatua mo ciqoma na veisureti, o na doudou ni tukuna qori vei nomu itokani. Ia ke o sega ni lako ni o rere na kerea vei rau nomu itubutubu, o na rairai toka ga e vale ena yaloca, qai veinanuyaka voli ni o sa calata tiko na marau.\n3. KEREKERE—QAI RAICA\nVuna o na rairai digia kina qo: O kila ni rau lewai iko nomu itubutubu, o doka tale ga na nodrau vakatulewa. (Kolosa 3:20) O lomani rau nomu itubutubu qai sega ni via vakamosia na yalodrau. (Vosa Vakaibalebale 10:1) O na rawa ni vakamacalataka vei rau na ka o vinakata.\nKa ena yaco: Erau na kila na nomu itubutubu ni o lomani rau qai dokai rau. Ke donu vei rau na nomu kerekere, de dua rau na soli iko mo lako.\nVuna Era Vasega Kina na iTubutubu\nMe vakataki ira ga na dau yadrava na baravi erau kila vinaka na itubutubu na leqa e rawa ni yaco\nKaya mada: Ke soli na digidigi, o na rairai vinakata mo sili ena baravi era tu kina na kena yadra. Na vuna? O sega ni kila na vanua e rivarivabitaki. Ia era raica vinaka tu na yadra na vanua e rawa ni yaco kina na leqa. E tautauvata vinaka qori kei ira na nomuni itubutubu, era kila vinaka na leqa e rawa ni yaco, nira sa lakosivita mai na ituvaki qori. Me vakataki ira ga na yadra ena baravi, e nodra inaki mera taqomaki kemuni, moni kua kina ni vakaleqai.\nQo e dua tale na vuna: Erau vinakata nomu itubutubu me rau taqomaki iko. Na loloma ena uqeti rau me rau tukuna na io ke veiganiti, sega ke sa kena inaki ga. Ni o kerea nodrau veivakadonui mo cakava e dua na ka, erau na vakasamataka mada me rau vakadonuya se sega, se rau na rawa ni vosota ke yaco e dua na leqa. Erau na vakadonuya ga nomu kerekere ke rau vakadeitaka ni o na sega ni sotava na leqa.\nMe vakadonui Nomu Kerekere\nDau dina: Tarogi iko mada: ‘Na cava na inaki ni noqu lako? E kena inaki meu lai marau ga, se niu vinakata mera taleitaki au noqu itokani? Se, niu wedeva tiko e dua ena tiko ena pati?’ Kua ni lasutaki rau na nomu itubutubu. Erau a itabagone tale ga ena dua na gauna, rau qai kilai iko vinaka. Erau na kila vinaka na inaki ni nomu via lako. Erau na marautaka ni o talaucaka na lomamu vei rau, ena yaga tale ga vei iko na nodrau ivakasala. (Vosa Vakaibalebale 7:1, 2) Ena yasana adua, ke o lasu, erau na sega ni nuitaki se vakabauti iko, ena rawa sara ga ni rau sega ni vakadonuya nomu lako.\nGauna: Kua ni kerekere ena gauna ga rau suka mai kina na cakacaka na nomu itubutubu se ni rau osooso tiko ena so tale na ka. E vinaka mo kerei rau ena gauna rau vakacegu tiko kina. Kua ni qai kerekere ni sa voleka na siga ni pati, se mo cikevi rau. Erau na sega ni taleitaka na nomu itubutubu me rau vakatulewa vakariri. Kerekere ni se vo levu tu na gauna, me rau vakasamataka vinaka kina.\nVakamacalataka: Vakaraitaka vakadodonu na ka o via cakava. Era sega ni dau yalodei na itubutubu ke duatani mai na nodra isaunitaro na luvedra ena gauna era taroga kina: “O cei era na tiko kina?” “Ena tiko kina e dua e matua?” se “O na tiko e vale ena vica?”\nRai Donu: Erau nomu itokani na nomu itubutubu, rau sega ni meca. Ke o dau tokoni rau nomu itubutubu, erau na rogoci iko rau tokoni iko tale ga.\nVakaraitaka ni o sa tamata matua ena nomu ciqoma qai doka na nodrau vakatulewa. Ke o cakava qori erau na dokai iko. Ena gauna tarava o kerekere kina erau sa na vakadonuya na nomu kerekere.\niMeli iMeli Cava Rau Sa Rui Sogoti Au Kina Noqu iTubutubu?\nijwyp ulutaga 6


Megabox HD App lavetaki me baleta na talevoni ni Android/iOS/PC - Apps vinaka duadua me baleta na Mobiles\nMegabox HD App lavetaki me baleta na talevoni ni Android/iOS/PC – Apps vinaka duadua me baleta na Mobiles\nLavetaka na kena mataqali vou Megabox HD App Apk baleti ira na Android\nLavetaki ni HD App ni Apk ni Megabox: Iwalewale mo rawata na ka vakaduria na Megabox HD-App na talevoni ni Android/iOS : So na gauna eda dau kila tu ni sa nona vinakata me baleta na vakacagicagi ena nodra gauna yadua na lewenivanua raraba na yadua na bula ni veisiga. Me vaka e dua na vakacagicagi, sara e dau vakayagataki me dikeva na iyaloyalo kei na iyaloyalo yavala me vakalailaitaki sobu ira. Ia, sa rawa talega mo sarava na iyaloyalo yavala ena YouTube kei na levu na duidui tu na mataveilawa. Sa ikoya ena kedra maliwa na veika uasivi duadua me ra vakabauta taucoko na iyaloyalo ena veivosa taucoko era duidui sara. Ia, ia e tiko kina na leqa ena obtain.\nO na sega ni rawa me ra rawata ga ka vakatabakidua sarava ena initaneti mai na iVaqa ni veisiko YouTube ena dua ga na gauna. Me rawa ni dodonu me yaco na tiko na cakacaka ni ivakavuvuli ni tomana voli na sara eso apps me baleta na ikuri taleitaki. E kena ibalebale beka na app ni dua na sara me rawati ka sarava biau-livaliva tu iyaloyalo yavala ena dua ga na gauna ena galala mai na sotavi ena yavunilewa.\nQai MegaBox HD sa kau ki na akaude ni dua vei ira na vuqa na app rawarawa me vakadrukai taucoko na hurdle. Ko na rawata kece sara na cake na kena ikuri me ra rawata na hyperlink ni apk ni MegaBox HD dodonu eke.\nE vakaoqo e dua na app me dikeva na nomu favourite ni iyaloyalo yavala me vaka na iyaloyalo ni toso kei na TV exhibits ena kena gauna ga semata ki na mataveilawa. Dodonu eke o na kunea e dua na naba ni digidigi me kakua ni veisautaki na ni vakatulewa meda dikeva na filimu as per nomu vakacegu.\nSa totoka dina na app galala oqo sa na digidigi vinaka duadua me ra toboka na mata kece ni na sara ena dua ga na gauna. Ni oka kina na rawata, sa consumes sara vakalevu lailai reminiscence me ra vakaliuca ena ena nomu ivakarau. Ena veisiko walega na rara ni vakasaqaqara, o rawa ni vakuria na vu ni malanivosa eso ka vakasaqara na iyaloyalo ni favourite sa dui ena kena gauna. O ya na app vakatorocaketaki vakatabakidua me baleta na soli ni talevoni vuku.\nLavetaka na Joyride ni Jetpack (MOD, koini tawayalani) 1.10.7 Baleti ira na Android\nLavetaki ni faili ni HD APK ni Megabox\nChop sa baleti ira na Android – Lavetaki ni APK\nCINEMA NA KATO HD APP – APK NI LAVELAVETAKI BALETI IRA NA ANDROID & Ni IOs\nLavetaki ni HD APK ni iyaloyalo yavala\nLavetaki ni APK ni Mafia City\nPlayBox HD. Lavetaki ni APK\nNa iyaya ni MegaBox HD APK\nTaumada mai na curu ki na downloading ni vuli ni, sa na gadrevi mo tovolea e dua na naba ni na gadrevi na digidigi ni Megabox HD app ka sa rawa vua me dau toboka na veikauwaitaki na tamata o ya. Meda sa tovolea na digidigi vinaka duadua sara ga oqo.\nKevaka o sa vinakata tiko me baleta na obtain, oqo na parokaramu ni komipiuta consumes reminiscence lailai sara me lavetaki ena nomu soli.\nMe kena ikuri kece na talevoni vuku era cicivaka me ikuri ni peleti vatu e vukei app oqo.\nSa na qai rawa mo ni veisautaka na lewa ni vidio mai na lolovira na ituvaki cecere me taumada na ituvaki in line with nomu mataveilawa ivakarau.\nNa tamata e rawa ni sarava na iyaloyalo kei na dua buffer ena dua na gauna.\nSa na digidigi me rawati kina na iyaloyalo yavala me kena ikuri.\nE rawa sara mada ga mo digitaka e dua na vosa me ra vakabauta na.\nOqo sa na gadrevi na digidigi ni apk ni megabox vei ira na tamata era kece era sa vinakata tiko ena dua na gauna balavu sara me ra Notisi mo lavetaka na app oqo.\nNa ivakarau me lavetaki na Megabox HD Apk baleti ira na Android\nSa dodonu me da muria e dua na naba ni na veikalawa e gadrevi me ra rawata ka vakaduria na ira na kasitama era sa vinakata tiko na app totoka oqo me ra rawata ena nodra ivakarau ni Android. Ena rawa ni yaga sara vakalevu kina vei ira na kasitama era kece sa search ni ena dua na gauna balavu sara kece. Dodonu eke eda na raica kina eso na ikalawa bibi ni biuta ena course ni.\nLavetaka na APK ni MegaBox\nTaumada, ira na kasitama me na rawata na apk mai na hyperlink e soli mai e dua me rawata na faile ni apk ni MegaBox HD e vakadodonu sara tu ga mai na hyperlink e soli mai na app.\nEna gauna totolo, o na raica me oqo na parokaramu ni komipiuta vinaka ena mataveilawa, sa na gadrevi ga mo kiliki ki na hyperlink ni app mo rawata ena nomu ivakarau.\nGa mo vakadeitaka kina ni mo vakatara na ivurevure sega ni kilai ena veivanua eso ni veitaqomaki ena nomu ivakarau.\nSe sa vakayacori, e rawa talega mo cula e dua na recordsdata ni apk ena nomu ivakarau sega ni saumi.\nSa vakasaqara na faile lavetaki mai na obtain ka tovolea me vakaduria ena nomu kadi ni SD me ra kakua ni vakaoti gauna na nomu reminiscence ni cellphone.\nKena iotioti, sa rawa mo vakayagataka ena nomu ivakarau mo dikeva na nomu favourite na iyaloyalo ni toso kei na TV exhibits ni oqo na parokaramu ni komipiuta.\nSai ira oqo na idusidusi ni ivakavuvuli ni tamata yadua e dodonu me salavata kei na liu mai na kena laki rawata sega ni saumi na app oqo ena nodra ivakarau ni.\nLavetaka ka vakatikora MegaBox na app ena iOS\nMegaBox HD ios sa ikoya na app ka me kena ikuri taumada mai vakayagataki ena iOS duadua mo rawata na ka vakaduria na. Taumada, e dua e dodonu me kila ni app oqo e sega ni rawa ni yacovi rawarawa me baleta na soli ni iOS. Oqo sa na soli oqo me ra vakaliuca ena ena dua ga na gauna. Me ra rawata ka vakaduria na app oqo ena nomu iOS, e dodonu mo ni salavata kei na so na veidusimaki e soli ena ruku ni.\nMegaBox HD ni iOS\nTaumada, na tamata e dodonu me salavata kei na mataveilawa ni tabana me ra lako yani ka vakasaqara na na app ni vShare.\nMe vaka ni sega ni dede me vaka ni dodonu me o sa raica rawa na app oqo, o rawa ni rawata ena nomuni na kedra iOS.\nOqo ni o vakasaqara na app ni "MegaBox" se na "Moviebox" me ra rawata ka vakaduria ena nomu ivakarau.\nSe e rawa ni yacovi rawarawa, o na kiliki ena ka rawata na app uasivi oqo.\nEna kena vakamuri na ituvatuva e cake, mo tu ga beka na app oqo vinaka ka vakatokai me Megabox HD ena nomu ivakarau ena galala mai na sotavi ena yavunilewa. Eda kila kece ni vuqa vei ira na kasitama era sasaga bula tiko me salavata kei na dodonu na ikalawa me rawati. Nuitaka na ikalawa e cake va-na rairai bibi kina vei ira na dauvakasaqara na.\nMegabox HD me baleta na Mac\nHD ni Megabox app e sa na levu sara na digidigi ya na gade e sega ni dodonu me yalani vei ira na kasitama ni talevoni vuku vakatabakidua. Ka me ra cakava na veika cecere ka ni rawata kece sara na iyaragi lewena na vakaraitaki levu sa rawa mo digia mo rawata na ka vakaduria na megabox hd me baleta na Mac PC me kena ikuri. Na ivakarau ni lavelavetaki na app ni Mac Laptop e tiko me kena ikuri na tautauvata me yacova mai na downloading ni iwalewale ni na katuba ni vale PC.\nLavetaka ka vakaduria na MegaBox me baleta na PC:\nMe ra rawata na app ena nomu PC, sa dodonu mo na vakarautaka na bluestacks sai koya ena kedra maliwa na emulator raraba ni android. BlueStacks e na app ka sa rawa me vukei kemuni mo ni rawata na app ni HD ni megabox ena nomu PC.\nLavetaka ka vakaduria na Apk ni MegaBox HD vakayagataka na hyperlink ena ruku ni.\nApk ni MegaBox HD\nOqo ni kiliki ki na hyperlink me ra rawata na bluestacks ni kompiuta\nNi oti na downloading na sala ni rawati, o rawa ni vakarautaka ena nomu PC.\nMai dola kina oqo na apk ni megabox e rawa ni o lavetaka vata kei na bluestacks.\nKena iotioti kunei ka kiliki ki na ibinibini cake bulukau ni oqo na parokaramu ni komipiuta ena nomu PC.\nOqo ko me barausitaka ka sarava taucoko na favourite.\nIo sa rawa mo taura na megabox ni kompiuta e vakayagataka na gauna soli ena hyperlink.\nRaici vakararaba ni cake na ivakarau ni MegaBox HD app:\nDe o sa vakila e dua na ilavelave ia taura tiki ena se na cakacaka na app vakadeitaka me tovolea na itukutuku dodonu eke me vakavinakataka taucoko na cala. E rawa ni ra vinakata na ira na tamata era sa raici ira tiko yani ena dua na gauna balavu sara me ra rawata na na app vinaka me baleta na vakacagicagi ka cecere ka rekitaki oqo Megabox HD app. Me 'u na gade, o rawata ena dua ga na gauna. E consumes na reminiscence lailai sara ka sa vakakina ni ra dau vukei ira kece taumada ni na soli. Na vuli tiko me kena ikuri dina beka ni app oqo sai koya e dua na veisemati ni rawarawa na tamata me ra vakayagataka na. Vakila saraga na galala me tarogi e dua na qeries ena loma ni na nodra nanuma ena ruku kei na dina sa galala me ra wasea na app vata kei ira na nomu lewe ni matavuvale kei na itokani ena dau.\nLavetaki ni APK ni tawacava na Oz yali cicivaki – Galala mai na ilakolako na QITO baleti ira na Android\nFoodpanda – Lavetaki ni APK ni vakau ni kakana ni vanua – Apps vinaka duadua me baleta na Mobiles\nChop sa baleti ira na Android – Lavetaki ni APK – Apps vinaka duadua me baleta na Mobiles\nLauncher ni vuka – Lolo & Matai ena veika kece, Lavetaka na galala ikau APK | Apps vinaka duadua me baleta na Mobiles\nKawa 2: Revolution APK Download Best Apps…\nNA LAINI NI: Lavetaki ni APK ni Tsum ni Tsum ni Disney | …\nPES 2018 Lavetaki ni APK ni SOKA ni IBULIBULI ena PRO…


4—Na Cava me Masulaki?\nWILIKA ENA VOSA Albanian Alur American Sign Language Amharic Angolan Sign Language Arabic Armenian Armenian (West) Bashkir Basque Bassa (Cameroon) Batak (Toba) Bicol Bislama Brazilian Sign Language Bulgarian Cambodian Chavacano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Cibemba Cinyanja Colombian Sign Language Croatian Czech Dangme Danish Dutch Ecuadorian Sign Language Efik Emberá (Chamí) English Estonian Fante Faroese Finnish French Ga Galician Georgian German Greek Greenlandic Guarani Gun Haitian Creole Hebrew Hiligaynon Hindi Hiri Motu Huastec (San Luis Potosi) Hungarian Hunsrik Iban Ibanag Icelandic Igbo Iloko Indonesian Isoko Italian Italian Sign Language Japanese Kabuverdianu Kachin Kamba Kekchi Khakass Kikongo Kikuyu Kirghiz Kirundi Korean Korean Sign Language Krio Laotian Latvian Lingala Lithuanian Low German Luo Malagasy Malay Malayalam Maltese Mam Mambwe-Lungu Mapudungun Mari Maya Mixtec (Guerrero) Mizo Mongolian Moore Myanmar Nahuatl (Huasteca) Ndebele Norwegian Nzema Okpe Oromo Ossetian Otetela Pangasinan Papiamento (Curaçao) Persian Peruvian Sign Language Polish Pomeranian Portuguese (Brazil) Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quichua (Chimborazo) Quichua (Imbabura) Rarotongan Romanian Romany (Vlax, Russia) Ronga Runyankore Russian Samoan Sepedi Sepulana Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovak Sign Language Slovenian Spanish Spanish Sign Language Swahili Swedish Tagalog Tahitian Tajiki Talian Tamil Tandroy Tatar Telugu Tetun Dili Thai Tigrinya Tiv Tojolabal Tongan Totonac Tshiluba Tsonga Turkish Tuvaluan Twi Tzeltal Tzotzil Ukrainian Urdu Urhobo Valencian Venda Vietnamese Welsh Xhosa Zapotec (Isthmus) Zapotec (Lachiguiri) Zulu vakaViti\nNA MASU kece era dau cavuta na lotu vaKarisito, e dua qo e dau cavuti vakalevu duadua. Se mani dina qori se sega, e kunei ni levu era taura cala na ibalebale ni masu a vakavulica o Jisu—e vakatokai ena so na gauna me Masu ni Turaga. Era cavuqaqataka e veisiga e le milioni vakacaca, de dua era dau cakava ena siga. Ia a sega sara ga ni nanuma o Jisu me caka va qori na masu. Eda kila vakacava?\nNi bera ni tukuna na masu qori o Jisu, a kaya: “Ni o masu, kua ni cavuta tiko ga e dua na qaqanimasu.” (Maciu 6:7) E vakacala tale beka o Jisu na ka e tukuna ena nona kotora na veimalanivosa me wiligusutaki se talevi? Sega! A vakavulici keda ga o Jisu ena ka meda masulaka, a vakamatatataka tale ga na veika bibi meda vakasamataka tiko nida masu. Meda vocia mada vakavudi na ka e tukuna. Na masu a vakavulica e volai ena Maciu 6:9-13.\n“Tamai keimami mai lomalagi, me dokai na yacamuni.”\nA vinakata o Jisu me ratou nanuma tiko na nona imuri ni masu kece e dodonu me vagolei vei Tamana, o Jiova. O kila na vuna e rui bibi kina na yaca ni Kalou, kei na vuna me vakalagilagi se dokai kina na yacana?\nNi se qai tekivu ga na bula ni kawatamata, sa vosavakacacataki voli mai na yaca tabu ni Kalou. E tukuna o Setani na meca ni Kalou ni o Jiova e daulasu, e iLiuliu tawaveinanumi, e sega tale ga ni dodonu me liutaki ira na nona ibulibuli. (Vakatekivu 3:1-6) E levu era tovata kei Setani ena nodra vakavulica ni Kalou e yalodredre, yalodua, sega ni veikauaitaki ra qai cakitaka sara mada ga ni o koya na Dauveibuli. Eso era taketetaka na yacana nira bokoca na yaca i Jiova mai na ivakadewa ni iVolatabu ra qai vakatabuya me vakayagataki.\nE tukuna na iVolatabu ni na muduka na Kalou na cakacaka tawadodonu kece qori. (Isikeli 39:7) Sa na qai vakacegui keda ena ka kece eda gadreva, ena walia kece tale ga na noda leqa. Ena sala cava? E laurai na kena isau ena vosa a cavuta tarava o Jisu ena masu a vakavulica.\n“Me yaco mai na nomuni matanitu.”\nEra veilecayaki vakalevu na italatala ni lotu nikua ena veika e vauca na Matanitu ni Kalou. Ia era kila na rogoci Jisu ni sa tukuna voli mai vakabalavu o ira na parofita ni Kalou ni o koya na Mesaia, na iVakabula e digitaka na Kalou ena liutaka e dua na Matanitu ena qai veisautaka na ituvaki kei vuravura. (Aisea 9:6, 7; Taniela 2:44) Ena vakalagilagi kina na yaca ni Kalou ni na vakatakila na lasu i Setani, ena vaqeavutaki koya kei na nona cakacaka kece. Io, na Matanitu ni Kalou ena vakaotia na ivalu, tauvimate, dausiga—na mate sara mada ga. (Same 46:9; 72:12-16; Aisea 25:8; 33:24) Ni o masuta me yaco mai na Matanitu ni Kalou, o sa kerea tiko mera vakayacori na yalayala kece qori.\n“Me caka na lomamuni e vuravura me vaka e caka tiko mai lomalagi.”\nE kilai ena vosa qori i Jisu ni na vakayacori dina e vuravura na loma ni Kalou me vaka ga e caka tiko mai lomalagi, e nona itikotiko na Kalou. A sega ni tarovi rawa na kena vakayacori na loma ni Kalou mai lomalagi; ni a qaqa kina na Luve ni Kalou vei Setani kei ira na nona ilala ra qai kolotaki sobu mai vuravura. (Vakatakila 12:9-12) Me vaka ga na rua na ka e kerei ena masu a vakavulica o Jisu, na ikatolu ni ka e kerei qo e uqeti keda meda vakaliuca na ka e bibi cake—na loma ni Kalou, sega ni ka eda vinakata. E loma gona ni Kalou me yaco na veika vinaka vei ira kece na nona ibulibuli. Na turaga uasivi sara mada ga o Jisu a tukuna vei Tamana: “Me kua ni yaco na lomaqu, me yaco ga na lomamuni.”—Luke 22:42.\n“Ni solia vei keimami nikua na kakana.”\nA vakaraitaka e keri o Jisu ni rawa nida kerea tale ga na ka eda gadreva. E sega ni cala meda kerea vua na Kalou na veika meda bula kina e veisiga. Nida cakava qori, eda na sega ni guilecava ni o Jiova e “solia vei keda na bula, na icegu, kei na ka kece ga.” (Cakacaka 17:25) E tukuna na iVolatabu ni o Jiova e itubutubu dauloloma, e dau marau ni solia na ka era gadreva na luvena. Ia me vaka ga e dua na itubutubu vinaka, ena sega ni solia na ka ena vakaleqai ira.\n“Ni vosota na neimami cala.”\nO gadreva na veivosoti ni Kalou? Era sa sega ni kila e levu nikua na ibalebale ni ivalavala ca kei na kena bibi. Ia na iVolatabu e kaya ni ivalavala ca e vu ni noda leqa, ni vakavuna na noda mate. Nida sucukaya mai na ivalavala ca, eda dau cala kina, na noda inuinui ni bula tawamudu e vakatau sara tiko ga ena nona vosoti keda na Kalou. (Roma 3:23; 5:12; 6:23) E veivakacegui ni tukuna na iVolatabu: “Kemuni Jiova, o ni dauyalovinaka qai tu vakarau ni veivosoti.”—Same 86:5, NW.\n“Moni vakabulai keimami mai vua na Vunica.”\nO raica rawa na vuna eda gadreva vakalevu kina ena gauna qo na veitaqomaki ni Kalou? Era sega ni via vakabauta e levu, ni bula dina tiko o Setani “na Vunica.” Ia e vakavulica o Jisu ni bula dina tiko o Setani, e vakatokai koya sara mada ga me “turaga ni vuravura qo.” (Joni 12:31; 16:11) Sa vakadukadukalitaka o Setani na vuravura e lewa tu qo, e vinakata tale ga me vakadukadukalitaki iko mo kua kina ni veiwekani voleka kei na Tamamu o Jiova. (1 Pita 5:8) Ia e kaukaua cake sara o Jiova vei Setani, qai vinakata me taqomaki ira era lomani koya.\nNa ivakamacala lekaleka oya me baleta na veika e vakabibitaki ena masu a vakavulica o Jisu, e sega ni tukuni kece kina na veika eda rawa ni kerea. Nanuma, e tukuna na 1 Joni 5:14 me baleta na Kalou: “Se cava ga eda kerea me salavata kei na nona inaki, ena rogoci keda o koya.” Kua gona ni nanuma ni so na leqa lalai o sotava ena sega ni yaga mo masulaka.—1 Pita 5:7.\nIa vakacava na gauna kei na vanua ni masu? E bibi na gauna kei na vanua eda masu kina?\niMeli iMeli 4—Na Cava me Masulaki?\nw10 10/1 t. 7-8


WILIKA ENA VOSA Afrikaans Albanian Armenian Azerbaijani Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hausa Hebrew Hungarian Indonesian Italian Italian Sign Language Japanese Kinyarwanda Kirghiz Korean Lingala Lithuanian Malagasy Myanmar Norwegian Otetela Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Sesotho (South Africa) Setswana Slovak Slovenian Spanish Swahili Swedish Tagalog Thai Tsonga Turkish Ukrainian Vietnamese Yoruba Zulu vakaViti\nFEPERUERI 26, 2018\nNIU YOKA—Era se vukei tiko ga na lewe i Texas, Merika, ena vuku ni vakacaca ni cagilaba o Harvey. A tekivu ravuravu na cagilaba ena baravi volekati Corpus Christi ena ika25 ni Okosita, 2017. Erau cakacaka vata tiko e rua na Komiti ni Vakacoko ena nodra vukei na vica vata na udolu na mataveitacini era vakaleqai.\nVaqarai ira tiko na iVakadinadina i Jiova e dua na tacida ena vanua ni vakaruru e Houston, Texas.\nEra bole e sivia na le 7,000 mera veivuke ena samaki ni nodra vale e 2,300 na dautukutuku. E rauta ni le 1,000 era veivuke e veimacawa ena so na cakacaka ni tarataravaki. Me yacova mai nikua, sa vakavinakataki e 48 na Vale ni Soqoni, qai sivia na 545 na vale era na vakavinakataki ena vica na vula mai qo. E nanumi ni rawa ni vakayagataki e $8.5 na milioni ena cakacaka ni vakacoko ena yasayasa mada ga o Texas, ena qai oti na cakacaka ena ika30 ni June, 2018.\nMe tekivu mai na Okosita 2017, sa ra veisiko oti ena vanua e vakacaca kina na cagilaba e le 22 na mata mai na valenivolavola ni tabana, kei na 7 na lewe ni Komiti ni Tabana. Era gole mera lai vakayaloqaqataki ira na dautukutuku era vakaleqai. Meda masulaka mada ga me ‘vakaukauataki na ligadra’ o ira era bole mera veivuke ena cakacaka ni vakacoko.—Niemaia 6:9.\nO ira na veivuke ena vakacoko e Aransas Pass, Texas.\niMeli iMeli iRogo Vou me Baleta na Cakacaka ni Vakacoko


The Fiji Times » Vuli siga rua ni vakadewataki ni vosa\nVuli siga rua ni vakadewataki ni vosa\n29 September, 2014, 8:48 am\nUpdate: 8:48AM ERA a vuli siga rua na noda Peresitedi ni Lotu Wesele e Viti kei Rotuma o Talatala Tevita Nawadra, na Vunivola Levu ni Lotu Wesele o Talatala Epineri Vakadewavosa, kei na ruasagavulu tale na i vakatutu e na loma ni lotu Wesele ka wili kina eso na Dikonesi, kei na so tale na i Talatala, o ira na Dauvolavola vata kei na so na Qasenivuli vakacegu e na valenivolavola ni Lotu ka toka tikiva na valenilotu na Centenary e Suva.\nE vakailavotaka na vuli siga rua oqo na International Bible Reading Association (IBRA) ka tiko na nodratou vale ni volavola mai Peritania.\nE vakaraitaka o Talatala Iliesa Naivalu ka Vunivola tiko ni Taba Cakacaka Ni Lewe Ni Vanua Vakarisito kei na Bula Raraba, ni naki levu ni vuli oqo, sa i koya na kena vakadewataki na vosa vakavavalagi mai na i volatabu, kei na i vola ni vula ni lotu Wesele ki na noda vosa vaka i Taukei.\nTomana ni ya veivakatavulici tiko e na nodra vuli siga rua oya o Apenisa Lewatoro e dua na turaga mai vua na Roko Tui Nasau mai na koro o Naimalavau e na Tikina o Nakelo ka cakacaka tiko e na Bible Society ka tiko na nodratou vale ni volavola mai Nabua.\nKuria o Talatala Naivalu ni levu sara na veisau eda sa donumaka e na gauna oqo, na i vosavosa, na i tovo ka vakakina na noda vosa na i Taukei.\nNa i naki ni vuli oqo sai koya me ra tuvakataka e dua na i tuvatuva me rawa ni tautauvata kece na i vakadewa e biu ena volatabu, se e na i vola ni vula ni lotu Wesele, ka me kakua ni veicalati.\nE kaya o Talatala Naivalu ni kevaka me vakadewataki vaqo, se va oya na noda vosa na i Taukei, e dua ga na ka me da kakua ni guilecava sa i koya me maroroi tikoga na i balebale dina ni veika e tukuni tiko e na i volatabu.\nKuria ni so na vosa vakavavalagi e lekaleka walega ni da cavuqaqataka, ia, ni vakadewataki ena noda vosa nai Taukei e na rawa ni kania vata e vica na drauniveva, ka tautauvata tikoga na kena i balebale.\nTinia ga na nona i vakamacala o Talatala Naivalu ni sa vakauqeti vakalevu na kena dau volai na i tukutuku makawa vaka oqo, ka me vakadewataki mai ena vosa eda sa kila tu e na gauna oqo, kei na nona vakavinavinakataki Lewatoro ena nona mai vakacakulea vakamatailalai na vei ulutaga ka ra veiwasei kina ena siga rua oya.


Na Tui Vuku o Solomoni | iTalanoa Vakaivolatabu\nSE ITABAGONE ga o Solomoni sa tui. E dau lomani Jiova qai muria tale ga na ivakasala vinaka i tamana, o Tevita. E dau taleitaki Solomoni o Jiova. Dua gona na bogi e tarogi koya o Jiova ena tadra: ‘Na cava o vinakata meu solia vei iko, Solomoni?’\nE sauma o Solomoni: ‘I Jiova na noqu Kalou, au sa rui gone, au sega tale tu ga ni kila na veiliutaki. Ni solia vei au na vuku meu liutaki ira vakavinaka kina na nomuni tamata.’\nA marautaka o Jiova na kerekere i Solomoni. Sa qai kaya: ‘Ni o sa kerea ga na vuku, sega ni bula balavu se iyau, sa na uasivi sara na vuku au na solia vei iko. Au na solia tale ga vei iko na iyau kei na lagilagi.’\nDede vakalailai rau mai raici Solomoni e rua na yalewa ena vuku ni dua na leqa levu. E kaya e dua: ‘Keirau tiko vata kei na yalewa oqo. Niu sa vakasucu oti a qai vakasucu tale ga o koya ni oti e rua na siga. Mani mate na luvena ena dua na bogi. Niu se moce tiko a qai kauta lo mai na luvena me veisautaka kei na luvequ. Ia niu yadra mai au kila sara ga ni sega ni luvequ na gone e davo tu e yasaqu.’\nSa qai kaya mai na ikarua ni yalewa: ‘Sega! Sa mate tu na luvena, ia na luvequ ga e bula tiko!’ Mani sauma na imatai ni yalewa: ‘Sega! Na luvemu o koya e mate, na luvequ e se bula tiko.’ Rau veileti tiko ga, na cava beka ena cakava kina o Solomoni?\nSa qai talai e dua me kauta mai na iseleiwau, qai kaya: ‘Mo musuka rua na gone, me rau yadua na tikina.’\nE tagicaka yani na tinanigone dina: ‘Kua! Yalovinaka kua ni vakamatea. Solia ga vua!’ E kaya tale na ikarua ni yalewa: ‘Musuka ga, me kua ni dua vei keirau e nona.’\nOti, sa qai kaya o Solomoni: ‘Kua ni vakamatea na gone! Solia ga vua na imatai ni yalewa. O koya e tinana dina.’ E kila o Solomoni ni o koya ga e tinana dina na gone ena bolea me soli na gone, ia me kua ga ni vakamatei. Nira rogoca na tamata na sala e walia kina na leqa oya o Solomoni, era qoroya nona vuku.\nEna gauna e veiliutaki tiko kina o Solomoni e vakalougatataki ira na tamata na Kalou ni vakatubura vakalevu na kedra vuata kei na kakana tale e so. Era vakaisulu totoka qai vakavale vinaka. E sega ni lailai na veika e tu vei ira.\n1 Tui 3:3-28; 4:29-34.\nVaqara na cava e yali ena droini qo, sema na digo, qai rokataka.\nSolomoni Yaca ena iVolatabu\nMe download na yaca ena iVolatabu qai vulica na veika me baleta na Tui vuku o Solomoni.\niMeli iMeli Na Tui Vuku o Solomoni


Na Kedra I Wiliwili, chapter 28 of the Fijian Bible - with audio narration\n2 "Mo vakaroti ira na Isireli, ka tukuna vei ira, 'Na Noqu i Solisoli, Na Qau kakana me baleta na Noqu i Solisoli ka caka e na bukawaqa me ka e boivinaka vei Au, mo na dau qarauna mo vakacabora vei Au ena kena gauna donu ga sa lokuci.'\n3 "Mo na qai tukuna vei ira, 'Sa i koya oqo na soli ka caka e na bukawaqa e dodonu mo dou vakacabora vei Jiova; me rua na lami tagane e ka gonegone ka se qai yabaki dua ka sega vua na ca, ena siga veitaravi, mei soro kama e na dau caka tikoga.\n4 'E na dua na lami dou na vakacabora e na mataka, kei na dua tale mo dou cabora e na yakavi,\n5 'Kei na dua na i katini na efa na valawa, makare mei madrali laukana ka me veiwaki vata kei na dua nai ka va na waiwai.\n6 'Oqo na i soro kama edau caka tikoga ka vakatabui e na Ulunivanua o Saineai me ka e boi vinaka, nai madrali e caka e na bukawaqa vei Jiova.\n7 'Na kena i madrali liviraki me dua nai ka va me levu cake kina dua na lami; e na loqi tabu mo na liviraka yani na i madrali vei Jiova.\n8 'Na lami tale e dua mo na qai vakacabora e na yakavi; mei madrali laukana e na mataka kei na madrali liviraki, mo na qai vakacabora mei madrali e caka e na bukawaqa, me ka e boivinaka vei Jiova.\n9 'Ena Siga ni Vakacecegu me rua na lami ka se qai yabaki dua, ka sega vua na ca, ka me rua nai katini na efa ni valawa makare mei madrali laukana, veiwaki vata kei na waiwai, kei nai madrali liviraki â€”\n10 'Sai koya oqo nai soro kama e na vei Siga ni Vakacecegu, ka na dau vakacabori vata kei na soro kama kei nai madrali e liviraki.\n11 'Ena i matai ni veivula mo ni na cabora e dua na i soro kama vei Jiova; me rua na bulumakau gone, dua na sipi tagane, vitu na luve ni sipi gone era se qai yabaki dua, ka se sega na kedra ca;\n12 'Tolu na katini na efa na valawa makare mei madrali laukana, veiwaki vata kei na waiwai, me yadua na sipi;\n13 'Me dua nai katini na efa na valawa makare, veiwaki vata kei na waiwai, me i madrali e laukana ka me ra yadua na luve ni sipi gone, mei soro kama ka boi vinaka, me i madrali e vakamai e na bukawaqa vei Jiova.\n14 'Na nodra i madrali e liviraki me veimama nai taki na waini vua e dua na bulumakau, dua nai katolu vua na sipi tagane, ka dua na i ka va vua na lami; oqo nai soro kama e na veivula yadudua ka me baleta na veivula kece e na dua na yabaki.\n15 'Me dua talega na luve ni me ka me i soro ni valavala ca vei Jiova e dodonu me vakacabori, me okati talega vei rau na i soro kama kei nai madrali e liviraki.\n16 'E na i ka tini ka va ni siga ni matai ni vula sai koya na siga ni Lako Sivia i Jiova.\n17 'E na i ka tini ka lima ni siga ni vula vata oqo na soqo ni kana vata; ka na laukana kina na madrai e sega ni vakatubu me siga vitu.\n18 'E na i matai ni siga mo dou cakava e dua nai soqosoqo tabu. o nina sega ni cakava kina e dua na cakacaka.\n19 'Mo dou qai vakacabora kina e dua na i madrali e vakamai e na bukawaqa mei soro kama vei Jiova; me rua na bulumakau gone, dua na sipi tagane, ka vitu na lami era se qai yabaki dua, mo raica vinaka me ra kua sara ga ni ra tauvi duka se ca.\n20 'Na nodra i madrali laukana na valawa makare ka veiwaki vata kei na waiwai; me tolu nai katini na efa me vakacabori me baleta e dua na bulumakau; ka rua na i katini me baleta na sipi tagane;\n21 'Mo qai vakacabora e dua na i katini na efa ka me ra tau yadua kece na lami era lewe vitu;\n22 'Me dua talega na me ka mei soro ni valavala ca ka me sorovaki kemudou kina.\n23 'Mo dou vakacabora na veika oqo mei kuri ni soro kama e na veimataka, ka mei soro kama e dau caka tikoga.\n24 'E na kena i valavala oqo mo dou qai vakacabora na kakana e na bukawaqa e na veisiga ka me vitu na siga, me ka e boivinaka vei Jiova; me qai vakacabori mei kuri ni sorokama kei na kena i madrali e liviraki.\n25 'E na i kavitu ni siga me dua na nomudou i soqosoqo tabu. Dou kakua ni cakava kina e dua na cakacaka kaukauwa.\n26 'Ena siga talega sa dau ia kina na i sevu, ni o dou sa kauta mai e dua na i madrali e laukana vei Jiova e na gauna ni Kana Vata ni Veimacawa, me qai dua na nomudou i soqosoqo tabu. Dou kakua ni cakava kina e dua na cakacaka kaukauwa.\n27 'Mo dou qai vakacabora e dua nai soro kama me ka e boi vinaka vei Jiova; me rua na bulumakau gone, dua na sipi tagane, ka vitu na lami era se qai yabaki dua,\n28 'Kei na kedra i madrali e laukana na valawa makare ka veiwaki vata kei na waiwai; tolu na i katini na efa me tau yadua na bulumakau, ka me rua na i katini me baleta na sipi tagane,\n29 'Ka dua nai katini me rauti ira yadua na vitu na lami;\n30 'Kei na dua na me gone, mo vakacabori kina o iko.\n31 'Mo raica vinaka ni ra se sega ni ca. Mo qai vakacabori ira vata kei na kedra i madrali e liviraki, mei kuri ni soro kama kei na i madrali e laukana.